open-index/open-wikipedia-markdown huggingface dataset:
ഗുസ്താവ് ഈഫൽ

ഈഫൽ ഗോപുരത്തിന്റെ നിർമ്മാണത്തിലൂടെ  പ്രശസ്തനായ  ഫ്രഞ്ച് എൻജിനീയറാണ് **അലക്‌സാണ്ടർ ഗുസ്താവ് ഈഫൽ.**
## ജീവിതരേഖ
അലക്സാണ്ടർ ഗുസ്താവ് ഈഫൽ 1832 ഡിസംബർ 15-ന് ഫ്രാൻസിലെ  കോട്ട്-ഡി'ഓർ ഡിപ്പാർട്ട്മെന്റിലെ ഡിജോൺ നഗരത്തിൽ കാതറിൻ-മെലാനിയുടെയും (മുമ്പ്, മോണ്യൂസ്) അലക്സാണ്ടർ ബോണിക്ഹൗസെൻ ഡിറ്റ് ഈഫലിന്റെയും ആദ്യ കുട്ടിയായി ജനിച്ചു. ജർമ്മൻ പട്ടണമായ മർമഗനിൽ നിന്ന് കുടിയേറി 19-ാം നൂറ്റാണ്ടിന്റെ തുടക്കത്തിൽ പാരീസിൽ സ്ഥിരതാമസമാക്കിയ മാർഗരിറ്റ് ഫ്രെഡറിക് (മുമ്പ്, ലിഡെറിസ്), ജീൻ-റെനെ ബോണിക്ഹൗസെൻ എന്നിവരുടെ പിൻഗാമിയായിരുന്നു അദ്ദേഹം. അവർ വന്ന പ്രദേശത്തെ ഈഫൽ പർവതങ്ങളെ അനുസ്മരിച്ചാണ് കുടുംബം ഈഫൽ എന്ന പേര് സ്വീകരിച്ചത്. കുടുംബം എപ്പോഴും ഈഫൽ എന്ന പേര് ഉപയോഗിച്ചിരുന്നുവെങ്കിലും, ജനനസമയത്ത് ഗുസ്താവിന്റെ പേര് ബോണിക്ഹൗസെൻ ഡിറ്റ് ഈഫൽ എന്നാണ് രജിസ്റ്റർ ചെയ്തിരുന്നതെങ്കിലും 1880 വരെ ഔദ്യോഗികമായി ഈഫൽ എന്ന് മാറ്റിയിരുന്നില്ല.  

സെൻട്രൽ സ്‌കൂൾ ഓഫ് മാനുഫാക്ചറിങ് ആർട്‌സിൽ നിന്ന് എൻജിനീറിംഗ് പഠനം പൂർത്തിയാക്കി. വൻകിട പാലങ്ങൾ രൂപകല്പന ചെയ്ത് നിർമ്മിക്കുന്നതിലായിരുന്നു ഈഫലിന് താത്പര്യം. പോർച്ചുഗലിലെ ഡ്യൂറോ നദിക്കു കുറുകെ നിർമ്മിച്ച പാലം, ഫ്രാൻസിലെ ഗാരാബിറ്റ് വയാഡക്റ്റ് എന്നിവ ഇദ്ദേഹം രൂപകല്പന ചെയ്തതാണ്. ന്യൂയോർക്കിലെ സ്റ്റാച്യു ഓഫ് ലിബർട്ടിയുടെ ഇരുമ്പുപണി രൂപകല്പന ചെയ്തതും ഗുസ്താവ് ഈഫലായിരുന്നു. 1912-ൽ ആദ്യത്തെ ഏറോനോട്ടിക്‌സ് പരീക്ഷണശാലയും സ്ഥാപിച്ചു. ആ വർഷം തന്നെ വിൻഡ് ടണലും രൂപകല്പന ചെയ്തു.

1923 ഡിസംബർ 27-ന് അദ്ദേഹം അന്തരിച്ചു.
## അവലംബം

## പുറം കണ്ണികൾ

*Official website of the Association of the descendants of Gustave Eiffel
*Gustave Eiffel: The Man Behind the Masterpiece 
*
*Einsturz der Birsbrücke bei Münchenstein (Basel)

വർഗ്ഗം:എഞ്ചിനീയർമാർ
വർഗ്ഗം:1832-ൽ ജനിച്ചവർ
വർഗ്ഗം:ഡിസംബർ 15-ന് ജനിച്ചവർ
വർഗ്ഗം:1923-ൽ മരിച്ചവർ
വർഗ്ഗം:ഡിസംബർ 27-ന് മരിച്ചവർ
സ്പോട്ട് ഇൻ കണ്ണൂർ

സ്പോട്ട് ഇൻ കണ്ണൂർ ഒരു സ്വതന്ത്ര ഒാൺലൈൻ ന്യൂസ് പത്രമാണ് കണ്ണൂരിൽ നിന്നും പ്രസിദ്ധീകരിക്കുന്ന ഈ പത്രത്തിന് കൂടുതലായും വായനക്കാരുള്ളത് ഗൾഫ് മേഖലയിലാണ്.
ആദിൽ ജുസ്സാവാല

ഇംഗ്ലീഷ് കവിയും  വിമർശകനുമാണ് **ആദിൽ ജുസ്സാവാല**. 2014 ൽ ഇംഗ്ലീഷ് കവിതക്കുള്ള കേന്ദ്ര സാഹിത്യ അക്കാദമി പുരസ്കാരം ലഭിച്ചു. 
## ജീവിതരേഖ
മുംബൈയിൽ ജനിച്ച ആദിൽ ഇംഗ്ലണ്ടിൽ ആർക്കിടെക്ചർ ബിരുദത്തിനു പഠിച്ചെങ്കിലും പൂർത്തിയാക്കിയില്ല. പിന്നീട് നാടക രചനയിലേക്കു തിരിഞ്ഞു. ഇന്ത്യയിലേക്കു മടങ്ങിയപ്പോൾ മുംബൈ സെന്റ് സേവ്യേഴ്സ് കോളേജിൽ ഇംഗ്ലീഷ് അദ്ധ്യാപകനായി. ഇരുപത്തി രണ്ടാം വയസ്സിൽ 'ലാന്റ്സ് എൻഡ്' എന്ന ശ്രദ്ധേയമായ സമാഹാരം പ്രസി്ദ്ധപ്പെടുത്തി.

## കൃതികൾ
*'ലാന്റ്സ് എൻഡ്' (1962)
*'മിസ്സിംഗ് പേഴ്സൺ' (1976)
*ട്രൈയിംഗ് ടു സേ ഗുജ് ബൈ (2011) 
## പുരസ്കാരങ്ങൾ
* കേന്ദ്ര സാഹിത്യ അക്കാദമി പുരസ്കാരം 2014
## അവലംബം

## പുറം കണ്ണികൾ
*Adil, absentee poet

വർഗ്ഗം:ഇംഗ്ലീഷ് കവികൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
ശ്രീകണ്ഠേശ്വരം

തിരുവനന്തപുരം ജില്ലയിലെ പ്രധാന നഗരങ്ങളിൽ ഒന്നാണ് **ശ്രീകണ്ഠേശ്വരം**. ഇവിടെ സ്ഥിതിചെയ്യുന്ന അതിപുരാതന ക്ഷേത്രമാണ് ശ്രീകണ്ഠേശ്വരം മഹാദേവക്ഷേത്രം. പ്രൗഢഗംഭീരമായ ശബ്ദതാരാവലിയെന്ന ബൃഹദ്നിഘണ്ടുവിന്റെ രചനയിലൂടെ പ്രശസ്തനായ എഴുത്തുകാരനായ ശ്രീകണ്ഠേശ്വരം ജി. പത്മനാഭപിള്ളയുടെ ജന്മസ്ഥലം ഇവിടെയാണ്‌. അദ്ദേഹത്തെയും **ശ്രീകണ്ഠേശ്വരം** എന്ന ചുരുക്കപ്പേരിലാണ് പൊതുവേ അറിയപ്പെടുന്നത്.

## ഭൂമിശാസ്ത്രം
ശ്രീകണ്ഠേശ്വരം  തിരുവനന്തപുരം നഗരത്തിലെ തിരക്കുള്ള റെസിഡൻഷ്യൽ പ്രദേശങ്ങളിൽ ഒന്നാണ്.കിഴക്ക് ദിശയിലായി പഴവങ്ങാടി, തെക്ക് ദിശയിലായി ഫോർട്ട്‌, പടിഞ്ഞാറായി കൈതമുക്കും സ്ഥിതി ചെയ്യുന്നു. ശ്രീകണ്ഠേശ്വരം പാർക്കും ശ്രീകണ്ഠേശ്വരം മഹാദേവക്ഷേത്രവുമാണ് ഇവിടുത്തെ പ്രധാനപ്പെട്ട ആകർഷണങ്ങൾ.

## ഇതും കാണുക
* ശ്രീകണ്ഠേശ്വരം മഹാദേവക്ഷേത്രം
* ശ്രീകണ്ഠേശ്വരം ജി. പത്മനാഭപിള്ള

## അവലംബം
സെൽമ (ചലച്ചിത്രം)

2014ൽ പുറത്തിറങ്ങിയ ഒരു അമേരിക്കൻ ചരിത്ര ചലച്ചിത്രമാണ് **സെൽമ**. എവ ഡുവേണേ സംവിധാനം ചെയ്തിരിക്കുന്ന ഈ ചിത്രത്തിന്റെ രചന നിർവ്വഹിച്ചിരിക്കുന്നത് പോൾ വെബ്ബാണ്. 1965ൽ അലബാമയിലെ സെൽമയിൽ നിന്നും മോണ്ട്ഗോമറിയിലേക്ക് ജെയിംസ് ബെവെൽ, ഹോസിയ വില്ല്യംസ്, മാർട്ടിൻ ലൂഥർ കിങ് ജൂ., ജോൺ ലൂയിസ് എന്നിവരുടെ നേതൃത്വത്തിൽ നടന്ന മാർച്ചുകളെ അടിസ്ഥാനമാക്കിയാണ് ഈ ചലച്ചിത്രം നിർമ്മിക്കപ്പെട്ടിട്ടുള്ളത്. ഡേവിഡ് ഒയെലോവോ, ടോം വിൽകിൻസൺ, കോമൺ, കാർമൻ ഇയോഗോ എന്നിവർ ഈ ചിത്രത്തിൽ പ്രധാന വേഷങ്ങളിൽ അഭിനയിച്ചിരിക്കുന്നു.

## അവലംബം

## പുറംകണ്ണികൾ
* 
* 
* 
* 
* 

വർഗ്ഗം:ഹോളിവുഡ് ചലച്ചിത്രങ്ങൾ
പാണിനീയപ്രദ്യോതം

ലഘുചിത്രം|പാണിനീയ പ്രദ്യോതം
ഐ.സി. ചാക്കോ രചിച്ച മലയാള പുസ്തകമാണ് **പാണിനീയ പ്രദ്യോതം** . 1956 ൽ ഈ പുസ്തകത്തിന് കേന്ദ്ര സാഹിത്യ അക്കാദമി പുരസ്കാരം ലഭിച്ചു. ദീർഘകാലമായി ലഭ്യമല്ലാതിരുന്ന പുസ്തകം 2012 ൽ കേരള ഭാഷാ ഇൻസ്റ്റിറ്റ്യൂട്ട് പുന പ്രസിദ്ധീകരിച്ചിട്ടുണ്ട്. പാണിനി സൂത്രങ്ങളുടെ സമഗ്രമായ വ്യാഖ്യാനമാണിത്.

## ഉള്ളടക്കം
പാണിനിയുടെ ഗ്രന്ഥം ലളിതമായി തയ്യാറാക്കിയതാണ് പാണിനീയ പ്രദ്യോതം. സംസ്കൃതം പഠിക്കാനാഗ്രഹിക്കുന്ന ഏതൊരാൾക്കും പ്രയോജനപ്പെടുന്ന ഗ്രന്ഥമാണിത് . 
## പുരസ്കാരങ്ങൾ
* കേന്ദ്ര സാഹിത്യ അക്കാദമി പുരസ്കാരം
## അവലംബം


വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച മലയാള കൃതികൾ
ഗോപാൽകൃഷ്‌ണ രഥ്‌

ബിപില ദിഗന്ത എന്ന കാവ്യ സമാഹാരത്തിന് 2014 ലെ കേന്ദ്ര സാഹിത്യ പുരസ്കാരം നേടിയ ഒഡിയ കവിയാണ് **ഗോപാൽകൃഷ്‌ണ രഥ്‌**.
## ജീവിതരേഖ
ഒറീസ്സയിലെ സാംബൽപൂരിൽ ജനിച്ചു. ലാ കോളേജ് അദ്ധ്യാപകനായി വിരമിച്ച ഗോപാൽ കൃഷ്ണ രഥ് 1980 ൽ 'ഏക്‌ല മാനസ' എന്ന ആദ്യ കവിതാസമാഹാരം പ്രസിദ്ധീകരിച്ചു. 
## കൃതികൾ
*ഏക്‌ല മാനസ
*കുനി പുവ ഓ നിഷ്പാപ് സകല (Kuni Pua O Nishpap Sakala)
*കേത്തേ ദൂർ (Kete Door)
*ബിവല ബേലാഭൂമി (Bihwala Belabhumi )
*ബിപില ദിഗന്ത
## പുരസ്കാരങ്ങൾ
*2014 ലെ ഒഡിയ കവിതക്കുള്ള കേന്ദ്ര സാഹിത്യ അക്കാദമി പുരസ്കാരം
*ഒഡിയ സാഹിത്യ അക്കാദമി പുരസ്കാരം

## അവലംബം


വർഗ്ഗം:ഒഡിയ കവികൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
ഗോവിന്ദറേ എച്ച്. നായിക്

കന്നഡ കവിയും എഴുത്തുകാരനുമാണ് **ഗോവിന്ദറേ എച്ച്. നായിക്** എന്ന **ജി.എച്ച്‌. നായക്‌**(ജനനം : 1935). 2014 ൽ ഉപന്യാസത്തിനുള്ള കേന്ദ്ര സാഹിത്യ അക്കാദമി പുരസ്കാരം ഉത്തരാർധ എന്ന സമാഹാരത്തിനു ലഭിച്ചു.
## ജീവിതരേഖ
ഉത്തര കർണാടകയിലെ അംകോളയിൽ ജനിച്ചു. മൈസൂർ സർവകലാശാലയിൽ കന്നഡ പ്രൊഫസറാണ്.
## കൃതികൾ
*ഉത്തരാർധ
*നിരപേക്ഷ
## പുരസ്കാരങ്ങൾ
* കേന്ദ്ര സാഹിത്യ അക്കാദമി പുരസ്കാരം 2014
*കന്നഡ സാഹിത്യ അക്കാദമി പുരസ്കാരം

## അവലംബം

## പുറം കണ്ണികൾ
* G. H. Nayak's reminiscences of Maharaja's College, Mysore 

വർഗ്ഗം:കന്നഡ കവികൾ
വർഗ്ഗം:1935-ൽ ജനിച്ചവർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:2023-ൽ മരിച്ചവർ
മാധവി സർദേശായി

കൊങ്കിണി സാഹിത്യകാരിയാണ് **മാധവി സർദേശായി** (7 ജൂലൈ 1962 - 22 ഡിസംബർ 2014). 2014 ലെ കേന്ദ്ര സാഹിത്യ അക്കാദമി പുരസ്കാരം ഇവരുടെ മൻതാൻ എന്ന ഉപന്യാസ സമാഹാരത്തിനായിരുന്നു. 
## ജീവിതരേഖ
സാഹിത്യ പാരമ്പര്യമുള്ള കുടുംബത്തിൽ ജനിച്ചു. ജ്ഞാനപീഠ ജേതാവ് രവീന്ദ്ര കേൽക്കറിന്റെ മരുമകളാണ്. ഭാഷാ ശാസ്ത്രത്തിൽ ബിരുദാനന്തര ബിരുദവും  പി.എച്ച്.ഡിയും നേടി. ഗോവ സർവകലാശാല കൊങ്കിണി വകുപ്പു മേധാവിയായ ഇവർ കൊങ്കിണി സാഹിത്യ മാസിക ജാഗിന്റെ പത്രാധിപരായും പ്രവർത്തിച്ചു.. ലോക്‌മത് ദിനപത്രത്തിന്റെ ഗോവ എഡിഷൻ പത്രാധിപർ രാജു നായികിന്റെ ഭാര്യയാണ്.

## കൃതികൾ
* മൻതാൻ
* ഭാസ - ഭാസ്*.
* ഏക വിതാരചി ജീവിത കഥ*
* മൻകുള്ളോ രാജ് കുൻവോർ (Mankullo Raj Kunvor)

## പുരസ്കാരങ്ങൾ
* കേന്ദ്ര സാഹിത്യ അക്കാദമി പുരസ്കാരം 2014
## അവലംബം

## പുറം കണ്ണികൾ

* Mother tongue blues
* Dr. Madhavi Sardessai speaks at valedictory function of national seminar on Konkani novel
* Prakash Parienkar on Madhavi Sardessai's book-Manthan
* Audio-recording of Manthan release, Konkani

വർഗ്ഗം:1962-ൽ ജനിച്ചവർ
വർഗ്ഗം:ജൂലൈ 7-ന് ജനിച്ചവർ
വർഗ്ഗം:കൊങ്കണി സാഹിത്യകാരന്മാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഡിസംബർ 22-ന് മരിച്ചവർ
അശ്വിൻ മേത്ത

നിശ്ചലഛായാഗ്രഹകനും ഗുജറാത്തി എഴുത്തുകാരനുമായിരുന്നു **അശ്വിൻ മേത്ത** (മരണം :2014). 2014 ൽ ഉപന്യാസത്തിനുള്ള കേന്ദ്ര സാഹിത്യ അക്കാദമി പുരസ്കാരം 'ഛബ്ബി ബീത്ത റാണി' എന്ന ഉപന്യാസ സമാഹാരത്തിനു ലഭിച്ചു.
## ജീവിതരേഖ
മുംബൈയിലെ തിരക്കുകളിൽ നിന്നൊഴിഞ്ഞ് 1981 ൽ ഗുജറാത്തിലെ കടലോര ഗ്രാമത്തിലേക്കു മാറി. നിരവധി പ്രകൃതി ദൃശ്യങ്ങൾ പകർത്തിയ മേത്തയുടെ ചിത്രങ്ങൾ ആൻസൽ ആദംസ് ചിത്രങ്ങളോട് താരതമ്യപ്പെടുത്തപ്പെട്ടിട്ടുണ്ട്. 
## കൃതികൾ
*'ഛബ്ബി ബീത്ത റാണി' 
## പുരസ്കാരങ്ങൾ
* കേന്ദ്ര സാഹിത്യ അക്കാദമി പുരസ്കാരം 2014
## അവലംബം

## പുറം കണ്ണികൾ
*Ashvin Mehta: An unremembered master

വർഗ്ഗം:1935-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഗുജറാത്തി സാഹിത്യകാരന്മാർ
വർഗ്ഗം:നിശ്ചലചിത്ര ഛായാഗ്രാഹകർ
തൃശ്ശൂരിലെ പ്രധാന സംഭവങ്ങൾ

തൃശ്ശൂരിൽ നടന്ന ചരിത്രപ്രധാന്യമുള്ള സംഭവങ്ങൾ ഉൾക്കൊള്ളിക്കുന്ന സമയരേഖയാണ് ചുവടെ കൊടുത്തിരിക്കുന്നത്.

വർഗ്ഗം:തൃശ്ശൂർ
വർഗ്ഗം:തൃശ്ശൂരിന്റെ ചരിത്രം
1888

ഗ്രിഗോറിയൻ കാലഗണനാരീതി പ്രകാരമുള്ള, പത്തൊൻപതാം നൂറ്റാണ്ടിലെ എൻപത്തി എട്ടാം വർഷമായിരുന്നു 1888.

## ജനനങ്ങൾ
* 07 നവംബർ - സർ സി. വി. രാമൻ ജനിച്ചു.
* 05 സെപ്തംബർ - സർവ്വേപ്പള്ളി രാധാകൃഷ്ണൻ ജനിച്ചു.

വർഗ്ഗം:1888
വർഗ്ഗം:വർഷങ്ങൾ
ചന്ദ്രശേഖര റെഡ്‌ഡി

തെലുഗു സാഹിത്യകാരനും അദ്ധ്യാപകനുമാണ് **രാച്ചപലം ചന്ദ്രശേഖര റെഡ്‌ഡി**(16 ഒക്ടോബർ 1948). മന നവലലു- മന കതനികലു എന്ന സാഹിത്യ  നിരൂപണ ഗ്രന്ഥത്തിന്റെ രചനയ്ക്ക്  2014 ൽ നിരൂപണത്തിനുള്ള കേന്ദ്ര സാഹിത്യ അക്കാദമി പുരസ്കാരം ലഭിച്ചു. പതിമൂന്നോളം നോവലുകളും പതിനൊന്ന് ചെറുകഥൈ സമാഹാരങ്ങളും പ്രസിദ്ധപ്പെടുത്തിയിട്ടുണ്ട്.
## ജീവിതരേഖ
ആന്ധ്രാ പ്രദേശിലെ ചിറ്റൂരിനടുത്ത് ജനിച്ചു. തെലുഗുവിൽഡോക്ടറേറ്റ് നേടിയിട്ടുണ്ട്. കടപ്പായിലെ സി.പി.ബ്രൗൺ ലാങ്വേജ് റിസർച്ച് സെന്ററിന്റെ ചുമതല വഹിക്കുന്ന അദ്ധ്യാപകനാണ്. 
ജന വിജ്ഞാന വേദിക എന്ന സംഘടനയുടെ പ്രസിഡന്റാണ്.
## കൃതികൾ
*ശില്പ പ്രഭാവതി (Silpa Prabhavathi)
*തെലുഗു കവിത്വം(Telugu Kavitvam)
*നന്നായാ വൊരവാട്(Nannayya Voravad)
*ദേവുതെ ബലുദൈതെ(Devude Baludaithe)
## പുരസ്കാരങ്ങൾ
* കേന്ദ്ര സാഹിത്യ അക്കാദമി പുരസ്കാരം 2014
## അവലംബം


വർഗ്ഗം:1948-ൽ ജനിച്ചവർ
വർഗ്ഗം:ഒക്ടോബർ 16-ന് ജനിച്ചവർ
വർഗ്ഗം:തെലുഗു സാഹിത്യകാരന്മാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
രാജൻ ദേവദാസ്

ഇന്തോ-അമേരിക്കൻ ഫോട്ടോഗ്രാഫറായിരുന്നു **രാജൻ ദേവദാസ്** (1921 - 26 ഡിസംബർ 2014). നെഹ്രു മുതൽ മൻമോഹൻ സിങ് വരെയുള്ള ഇന്ത്യാ പ്രധാനമന്ത്രിമാർ അമേരിക്ക സന്ദർശിച്ചപ്പോൾ ഫോട്ടോയെടുത്തിരുന്നത് അദ്ദേഹമായിരുന്നു. 2002-ൽ ഇന്ത്യ പദ്മശ്രീ അവാർഡ് നൽകി ആദരിച്ചു.  
## ജീവിതരേഖ
തിരുവനന്തപുരത്ത് ജനിച്ചു. വാരണാസിയിലും ഇത്തരേന്ത്യയിലുമായിരുന്നു ബാല്യം.   ബനാറസ് ഹിന്ദു യൂണിവേഴ്‌സിറ്റിയിൽ അഡ്മിനിസ്‌ട്രേറ്റീവ് അസിസ്റ്റന്റായി ജോലി ചെയ്തു. 1955-ൽ പരിശീലനപരിപാടിയുടെ ഭാഗമായി അമേരിക്കയിലെത്തി. ന്യൂയോർക്കിലെ സ്‌കൂൾ ഫോർ പബ്ലിക്ക് റിസർച്ചിൽനിന്ന് പത്രപ്രവർത്തനത്തിലും പബ്ലൂക്ക് റിലേഷനിലും യോഗ്യത നേടി. വാഷിങ്ടണിലെ ഇന്ത്യാ എംബസിയിലെ ഔദ്യോഗിക ഫോട്ടോഗ്രാഫറായിരുന്നു. 
## പുരസ്കാരങ്ങൾ
*പത്മശ്രീ (2002)
## അവലംബം


വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:1926-ൽ ജനിച്ചവർ
വർഗ്ഗം:നിശ്ചലചിത്ര ഛായാഗ്രാഹകർ
വർഗ്ഗം:2014-ൽ മരിച്ചവർ
വർഗ്ഗം:ഡിസംബർ 26-ന് മരിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
മന നവലലു- മന കതനികലു

ലഘുചിത്രം|മന നവലലു- മന കതനികലു
2014-ൽ നിരൂപണത്തിനുള്ള കേന്ദ്ര സാഹിത്യ അക്കാദമി പുരസ്കാരം ലഭിച്ച തെലുഗു കൃതിയാണ് **മന നവലലു- മന കതനികലു**. രാച്ചപലം ചന്ദ്രശേഖര റെഡ്‌ഡിയാണ് കർത്താവ്. 
## അവലംബം


വർഗ്ഗം:തെലുഗു കൃതികൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:തെലുഗു കൃതികൾ
നന്ദാ ഹൻഖിം

നേപ്പാളി ചെറുകഥാകൃത്തും എഴുത്തുകാരനുമാണ് **നന്ദാ ഹൻഖിം**.  'സത്താ ഗ്രഹൺ' എന്ന ചെറുകഥാ സമാഹാരത്തിന്റെ രചനയ്ക്ക് 2014 ൽ  കേന്ദ്ര സാഹിത്യ അക്കാദമി പുരസ്കാരം ലഭിച്ചു.
## ജീവിതരേഖ
ഹീരാലാലിന്റെയും രാധാറായിയുടെയും മകനാണ്. ഡാർജലിംഗ്സർക്കാർ കലാലയത്തിൽ നിന്ന് ബിരുദം പൂർത്തിയാക്കി. ഉപന്യാസം, ചെറുകഥ, കവിത, നാടകം, കുട്ടികൾക്കുള്ള കഥകൾ എന്നീ മേഖലകളിലായി പതിന്നാറോളം രചനകൾ പ്രസിദ്ധീകരിച്ചു. 1964 ൽ പ്രസിദ്ധീകരിച്ച ലാസ് ആണ് ആദ്യ നോവൽ. കഹി അദ്യാരോ കഹി ഉജ്ജലോ(Kahi Adhyaro Kahi Ujjyalo -1988 ) എന്ന സിനിമക്ക് തിരക്കഥയെഴുതി.
## കൃതികൾ
*ലാസ്
*സത്താ ഗ്രഹൺ

## പുരസ്കാരങ്ങൾ
*കേന്ദ്ര സാഹിത്യ അക്കാദമി പുരസ്കാരം 2014
*നേപ്പാളി സാഹിത്യസൻസ്താൻ പുരസ്കാർ
*രത്നശ്രീ പുരസ്കാർ
*റേഡിയോ നാട്യ പുരസ്കാർ(1993)
## അവലംബം


വർഗ്ഗം:നേപ്പാളി സാഹിത്യകാരന്മാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
കെ.എൽ.10 പത്ത്

ഉണ്ണി മുകുന്ദൻ നായകനായി നവാഗതനായ മുഹ് സിൻ പരാരി രചനയും സംവിധാനവും നിർവഹിക്കുന്ന ചിത്രമാണ് **കെ. എൽ.10 പത്ത്** . ലാൽ ജോസിന്റെ നിർമ്മാണവിതരണകമ്പനിയായ എൽ.ജെ ഫിലിംസാണ് ചിത്രം തിയറ്ററുകളിലെത്തിക്കുന്നത്. ഒരു റൊമാൻറിക് കോമഡി ചിത്രമാണ് കെ. എൽ.10 പത്ത്.  
## പ്രമേയം
മലപ്പുറത്തെ സാംസ്കാരിക, രാഷ്ട്രീയ കാര്യങ്ങളാണ് റൊമാൻറിക് കോമഡിയിലൂടെ അവതരിപ്പിക്കുന്നത്. മലപ്പുറം കാൽപന്തുകളിയുടെ നാടായതിനാൽ ഫുട്ബാളും ചിത്രത്തിലുണ്ടാകും. 
## അഭിനേതാക്കൾ

* ഉണ്ണി മുകുന്ദൻ
* അജു വർഗ്ഗീസ്
* മാമുക്കോയ
* ഷൈൻ ടോം ചാക്കോ
* അനീഷ് മേനോൻ
* ശ്രീനാഥ് ഭാസി
* അഹമ്മദ് സിദ്ദീഖ്, 
* സൗബിൻ ഷഹീർ,

## പുറംകണ്ണികൾ
* ഫേസ്ബുക്ക് പേജ്
## അവലംബം

വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
ജസ്‌വീന്ദർ

പഞ്ചാബി കവിയും എഞ്ചിനീയറുമാണ് **ജസ്‌വീന്ദർ**. 'അഗർബത്തി'  എന്ന കാവ്യ സമാഹാരത്തിന്റെ രചനയ്ക്ക് 2014 ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
## ജീവിതരേഖ
ബത്തിൻഡ ജില്ലയിലെ കലാൽവലൻ ഗ്രാമത്തിൽ ജനിച്ചു. 1970 ൽ കാഫി എന്ന ആദ്യകാവ്യ സമാഹാരം സുഹൃത്തുക്കളുടെ സഹായത്തോടെ പ്രസിദ്ധീകരിച്ചു. ഗുരു തേഗ് ബഹാദൂരിലെ സർക്കാർ പോളിടെക്നിക്കിലെ വിദ്യാഭ്യാസകാലത്ത് പഞ്ചാബ് സ്റ്റുഡൻറ്സ് യൂണിയനിലും സി.പി.ഐ.എം.എലിലും സജീവ പ്രവർത്തകനായിരുന്നു. അടിയന്തരാവസ്ഥ കാലത്ത് നാലു വർഷത്തോളം ഒളിവിൽ കഴിഞ്ഞു. പിന്നീട് വിദ്യാഭ്യാസം പൂർത്തീകരിച്ചു. ഗുരു ഗോബിന്ദ് സിംഗ് തെർമൽ പ്ലാന്റിൽ എഞ്ചിനീയറാണ്. ആറു കാവ്യ സമാഹാരങ്ങൾ പ്രസിദ്ധപ്പെടുത്തി. 
## കൃതികൾ
*'അഗർബത്തി' 
## പുരസ്കാരങ്ങൾ
* * കേന്ദ്ര സാഹിത്യ അക്കാദമി പുരസ്കാരം 2014
## അവലംബം


വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:പഞ്ചാബി കവികൾ
ഫാബ്രിക്കേറ്റഡ്

മനുഷ്യാവകാശം പ്രമേയമാക്കി തയ്യാറാക്കിയ ഡോക്യുമെന്ററിയാണ് **ഫാബ്രിക്കേറ്റഡ്**. പ്രമുഖ ഡോക്യുമെന്റി സംവിധായകൻ കെ.പി. ശശി സംവിധാനം ചെയ്ത ചിത്രം പുറത്തിറക്കിയത് സോളിഡാരിറ്റി യൂത്ത് മൂവ്‌മെന്റ് ആണ്. 2013 ഫെബ്രുവരി 28 നാണ് ചിത്രം പുറത്തിറങ്ങിയത്. അന്യായമായി ഇന്ത്യൻ ജയിലുകളിൽ തടവിലായിക്കഴിയുന്നവരുടെ വിമോചനത്തിന് വേണ്ടിയുള്ള കാമ്പയിൻ ചിത്രമാണ് ഫാബ്രിക്കേറ്റഡ്.

## പ്രമേയം
ഇന്ത്യയിലെ ജയിലുകളിൽ കഴിയുന്ന നിരപരാധികളായ തടവുകാരെ കുറിച്ചും കള്ളക്കേസുകളിലൂടെയും കരിനിയമങ്ങളിലൂടെയും പ്രതി ചേർക്കപ്പെട്ട സമൂഹത്തിന്റെ വിവിധ ശ്രേണിയിലുള്ള വ്യക്തികളെ കുറിച്ചുമുള്ള ഡോക്യുമെന്ററിയാണ് ഫാബ്രിക്കേറ്റഡ്. മാവോയിസ്റ്റ് , രാജ്യദ്രോഹി, തീവ്രവാദി തുടങ്ങിയ വിശേഷങ്ങൾ ചാർത്തിയാൽ എന്തു ജനാധിപത്യധ്വംസനവും പീഡനവും നടത്താവുന്ന അവസ്ഥയാണ് നിലനിൽക്കുന്നത്. കരിനിയമങ്ങളിലൂടെ വിചാരണ കൂടാതെ നിരപരാധികളെ തടവിലിടുമ്പോൾ കാറ്റിൽ പറത്തുന്നത് ജനാധിപത്യ തത്ത്വങ്ങളാണെന്നാണ് ഫാബ്രിക്കേറ്റഡ് വിശദീകരിക്കുന്നു. ഈ നിലപാടുകൾക്ക് ഏറ്റവും പ്രധാനപ്പെട്ട ഉദാഹരണമായി കാണിക്കുന്നത് അബ്ദുന്നാസർ മഅ്ദനിയാണ്. മഅ്ദനിയുടെ നിരപരാധിത്വം സമർഥിച്ചു കൊണ്ടാണ് ഈ പ്രമേയം അവതരിപ്പിക്കുന്നത്. മഅ്ദനിയടക്കമുള്ളവരുടെ മോചനത്തിനായുള്ള കാമ്പയിൻ ചിത്രമായും ഫിലിമിനെ വിശേഷിപ്പിക്കുന്നു.
## പങ്കെടുക്കുന്നവർ
ഡോക്യുമെൻററിയിൽ വ്യത്യസ്ത രംഗത്തുള്ള മനുഷ്യാവകാശ പ്രവർത്തകർ പങ്കെടുക്കുന്നുണ്ട്. 
* വി.ആർ. കൃഷ്ണയ്യർ
* ബി.ആർ.പി. ഭാസ്‌കർ
* ഗ്രോ വാസു
* സിവിക് ചന്ദ്രൻ
* കെ.ഇ.എൻ കുഞ്ഞഹമ്മദ്സം
* കമൽ
* ഭാസുരേന്ദ്രബാബു, യേശുദാസ്ജ
* ജമീല പ്രകാശ്
* ഒ. അബ്ദുറഹ്മാൻ

## പരാമർശിക്കുന്നവർ
* അബ്ദുന്നാസർ മഅ്ദനി
* മാധ്യമ പ്രവർത്തക കെ.കെ. ഷാഹിന
* ഡോ. ബിനായക് സെൻ
* എസ്.ആർ.എ.ഗിലാനി
* മുഹമ്മദ് അഹമ്മദ്  കസ്മി 
* സകരിയ്യ പരപ്പനങ്ങാടി
## പ്രദർശനം
ആറാമത് കേരള അന്താരാഷ്ട്ര ഡോക്യുമെന്ററി ഹ്വസ്വ ചലച്ചിത്ര മേളയിൽ ഷോകെയ്‌സ്- ലോംഗ് ഡോക്യുമെന്ററി വിഭാഗത്തിൽ അബ്ദുൽ നാസർ മഅദനിയുടെ ജയിലനുഭവം മുൻനിർത്തി നിരപരാധികളായ മനുഷ്യർക്കുനേരെയുള്ള  ഭരണകൂട ഭീകരതയുടെ കഥപറയുന്ന ഫാബ്രിക്കേറ്റഡ് പ്രദർശനമുണ്ടായിരുന്നു.  2014 ജൂൺ 11 ചൊവ്വ തിരുവനന്തപുരം കൈരളി തീയറ്ററിലാണ് പ്രദർശിപ്പിച്ചത്. . ദേശീയ തലത്തിൽ ശ്രദ്ധേയമായ ഈ ഫിലിം ഡൽഹി യൂണിവേഴ്സിറ്റി, ജാമിഅ മില്ലിയ്യ, ജവപർലാൽ നെഹ്രു യൂണിവേവ്സിറ്റി എന്നിവിടങ്ങളിൽ പ്രദർശിപ്പിക്കുകയും പ്രമുഖ മനുഷ്യാവകാശ പ്രവർത്തകരായ ഡോ.ബിനായക് സെൻ, വജാഹത്ത് ഹബീബുല്ല, അഡ്വ. റബേക്ക ജോൺ , മനീഷ സേഥി എന്നിവർ സംബന്ധിക്കുകയും ചെയ്തു.. ചിത്രത്തിൻറെ പ്രഥമ പ്രദർശനം കോഴിക്കോട് അളകാപുരി ഓഡിറ്റോറിയത്തിൽ വെച്ച് നടന്നു. തുടർന്ന് കേരളത്തിൻറെ വിവിധ ഭാഗങ്ങളിലും ഗൾഫ് നാടുകളിലും ചിത്രപ്രദർശനവും സെമിനാറുകളും നടന്നിരുന്നു.

## പുറംകണ്ണികൾ
#ഫാബ്രിക്കേറ്റഡ് യൂടൂബ് ലിങ്ൿ
#അന്താരാഷ്ട്ര ഡോക്യുമെന്ററി ഹ്വസ്വ ചലച്ചിത്രമേളയുടെ പശ്ചാത്തലത്തിൽ സംവിധായകനുമായുള്ള അഭിമുഖം‍ 
## അവലംബം

വർഗ്ഗം:മലയാള ഡോക്യുമെന്ററി ചലച്ചിത്രങ്ങൾ‎
കണ്ണെയാട്

ഇന്ത്യയിൽ തമിഴ്‌നാട്ടിൽ കണ്ടുവരുന്ന ഒരു നാടൻ ഇനം കോലാടാണ് **കണ്ണെയാട്** / **കന്നി ആട്**. ഉയർന്ന പ്രത്യുല്പാദന ശേഷിയും രോഗപ്രതിരോധ ശേഷിയുമുള്ള ഒരു ഇനമാണിത്.

## അവലംബങ്ങൾ
ഉത്‌പൽ കുമാർ ബസു

ബംഗാളി സാഹിത്യകാരനും അദ്ധ്യാപകനുമാണ് **ഉത്‌പൽ കുമാർ ബസു**(ജനനം :3 ഓഗസ്റ്റ് 1939). 'പിയാ മനാ ഭാവെ' എന്ന കാവ്യ സമാഹാരത്തിന്റെ രചനയ്ക്ക് 2014 ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചു.

## ജീവിതരേഖ
പഴയ കൊൽക്കത്തയിലെ ബിഭാനിപൂരിൽ ജനിച്ചു. ജിയോളജസ്റ്റായി പരിശീലനം നേടി. ധാരാളം വിദേശ രാജ്യങ്ങൾ സന്ദർശിച്ചു. അദ്ധ്യാപകനാണ്. 1950 ൽ കോളേജിലെ അദ്ധ്യാപക ജോലി ഉപേക്ഷിച്ചു. യൂറോപ്പിലെ സോഷ്യലിസ്റ്റ് ഗ്രൂപ്പുകളുമായി അടുത്ത ബന്ധം പുലർത്തി. അമേരിക്കൻ കവി അലൻ ഗിന്നസ്ബർഗ്ഗിന്റെ സുഹൃത്തായിരുന്നു. ഉത്പലിന്റെ അബർ പുരി സീരിസ്, പുരി സീരിസ് തുടങ്ങിയ  യാത്രാ കവിതാ പരമ്പരകൾ പ്രസിദ്ധമാണ്.

## കൃതികൾ
*ചിത്രയേ രൊചിതോ കൊബിത (Chaitrye Rochito Kobita (চৈত্রে রচিত কবিতা) [1956])
*പുരി സീരിസ് (Puri Series (পুরী সিরিজ) [1964])
*നരോഖദോക് (Narokhadok, collection of short stories (নরখাদক) [1970])
*അബർ പുരി സീരിസ് (Abar Puri Series (আবার পুরী সিরিজ) [1978])
*ലോഖൻദാസ് കരിഗർ (Lochondas Karigar(লোচনদাস কারিগর) [1982])
*ഖണ്ഡോബൈചിത്രേർ (Khandobaichitrer Din (খন্ডবৈচিত্র্যের দিন) [1986])
*ശ്രേഷ്തോ കൊബിത (Srestho kobita (শ্রেষ্ট কবিতা) [1991])
*ധൂസർ അടഗാച്ച്, കാവ്യ സമാഹാരം (Dhusar Atagach, collection of free prose (ধূসর আতাগাছ) [1994])
*സൽമ ജോരീർ കാജ് (Salma Jorir Kaaj (সলমা জরির কাজ) [1995])
*കഹബോതിർ നാച്ച് (Kahabotir Nach (কহবতীর নাচ) [1996])
*നൈറ്റ് സ്കൂൾ (Night School (নাইটস্কুল) [1998])
*തുസു അമർ ചിന്താമൊണി (Tusu Amar Chintamoni (তুসু আমার চিন্তামনি))
*മീൻയുദ്ധ (Meenyuddha (মীনযুদ্ধ))
*ഭോക്ഷികുഞ്ജേ പദമപരെ (Bokshigunje Padmapare (বক্সিগঞ্জে পদ্মাপাড়ে))
*അന്നദത്ത ജോസഫ് (Annadata Joseph (অন্নদাতা জোসেফ))
*സുഖ് ദുഖേർ സതി (Sukh Duhkher sathi (সুখদুঃখের সাথী))
*സാഫോ വിവർത്തനം (Translation from Safo [সাফোর কবিতা (অনুবাদ))
*സമാഹൃത കവിതകൾ (Collected poems (কবিতা সংগ্রহ))
*സമാഹൃത ഗദ്യം (Collected prose (গদ্যসংগ্রহ))
*സകൽ ഏകരോതാർ റൊഡൂർ (Sakal Egarotar Roddur)
*പിയാ മനാ ഭാവെ (Piya Mana Bhabe (കവിത))
## പുരസ്കാരങ്ങൾ
* കേന്ദ്ര സാഹിത്യ അക്കാദമി പുരസ്കാരം 2014
## അവലംബം


വർഗ്ഗം:ബംഗാളി സാഹിത്യകാരന്മാർ
വർഗ്ഗം:1939-ൽ ജനിച്ചവർ
വർഗ്ഗം:ഓഗസ്റ്റ് 3-ന് ജനിച്ചവർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
സൂറത്തി ആട്

ഇന്ത്യയിലെ വളരെ പ്രസിദ്ധമായ ആടിനമാണ് **സൂരത്തി ആട്**. സൂരത്തിലും ബറോഡയിലും മറ്റും കാണപ്പെടുന്ന ഈ ഇനത്തിന്റെ നിറം വെളുപ്പാണ്. രണ്ടു ലിറ്റർ പാലുവരെ ഈ ഇനം ആടുകൾ ഉല്പാദിപ്പിക്കുന്നു.

## അവലംബങ്ങൾ
ഉർഖാവോ ഗ്വര ബ്രഹ്‌മ

ബോഡോ ഭാഷയിലെഴുതുന്ന കവിയും മുൻ രാജ്യസഭാംഗവുമാണ് **ഉർഖാവോ ഗ്വര ബ്രഹ്‌മ**(ജനനം: 1 ജൂലൈ 1963).  'ഉദാൻഗ്നിഫ്രായ് ഗിഡിംഗ്ഫെന്നൈ' എന്ന കാവ്യ സമാഹാരത്തിന്റെ രചനയ്ക്ക് 2014 ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
## ജീവിതരേഖ
ഹർകേശ്വർ ബ്രഹ്മയുടെയും രൂപശ്രീ ബ്രഹ്മയുടെയും മകനായി ആസാമിലെ കൊക്രജാറിൽ ജനിച്ചു. കൊക്രജാർ കോളേജിലും ഗോഹാട്ടി സർവകലാശാലയിലും പഠിച്ചു. ബി.എ ബിരുദം നേടി.
ബോഡോ വിദ്യാർത്ഥി മുന്നേറ്റത്തിന്റെ ഭാഗമായി പ്രവർത്തിച്ചു. അക്കാലത്തേ സാംസ്കാരിക പ്രവർത്തനത്തിലും എഴുത്തിലും സജീവമായിരുന്നു. ബോഡോ ഭാഷയിൽ ഒരു പൊതു വിജ്ഞാന മാസിക പുറത്തിറക്കിയിരുന്നു. 1996 -2001 കാലത്ത് ആൾ ബോഡോ സ്റ്റുഡന്റ്സ് യൂണിയൻ പ്രസിഡന്റായിരുന്നു. ബോഡോലാന്റ് മുന്നേറ്റത്തിന്റെ കൺവീനറായും പ്രവർത്തിച്ചു.  ഏപ്രിൽ 2002 ൽ രാജ്യ സഭാംഗമായി. 2004 ഫെബ്രുവരി വരെ തുടർന്നു. 
## കൃതികൾ
*'ഉദാൻഗ്നിഫ്രായ് ഗിഡിംഗ്ഫെന്നൈ' - കാവ്യ സമാഹാരം
*മാവോ സെ തുംഗ് കൃതികൾ (Jangkrithaini Lwgw Mao-Tse-Tung (Translation), 1993;
*വിയറ്റ്നാമ്നി ജിയോറ (Vietnamni Jeora (Translation), 1995; 
*ബോഡോലാന്റ് മൂവ്മെന്റ് (Bodoland Movement : A Dream and Reality (compilation work under ABSU), 2002 and 
## പുരസ്കാരങ്ങൾ
* കേന്ദ്ര സാഹിത്യ അക്കാദമി പുരസ്കാരം 2014
## അവലംബം

## പുറം കണ്ണികൾ
*രാജ്യസഭാ വെബ്സൈറ്റിൽ 

വർഗ്ഗം:1963-ൽ ജനിച്ചവർ
വർഗ്ഗം:ജൂലൈ 1-ന് ജനിച്ചവർ
വർഗ്ഗം:ബോഡോ എഴുത്തുകാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ആസ്സാമിൽ നിന്നും രാജ്യസഭയിൽ അംഗമായവർ
ആഷാ മിശ്ര

മൈഥിലി ഭാഷയിലെഴുതുന്ന സാഹിത്യകാരിയാണ് **ആഷാ മിശ്ര**. 'യു ചാറ്റ്' എന്ന  നോവലിന്റെ  രചനയ്ക്ക് 2014 ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
## കൃതികൾ
*'യു ചാറ്റ്' 
## പുരസ്കാരങ്ങൾ
* * കേന്ദ്ര സാഹിത്യ അക്കാദമി പുരസ്കാരം 2014
## അവലംബം


വർഗ്ഗം:മൈഥിലി സാഹിത്യകാരന്മാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:നോവലെഴുത്തുകാർ
രാംപാൽസിങ്‌ രാജ്‌പുരോഹിത്‌

രാജസ്ഥാനി ചെറുകഥാകൃത്താണ് **രാംപാൽസിങ്‌ രാജ്‌പുരോഹിത്‌** . 'സുന്ദർ നയീ സുധ' എന്ന ചെറുകഥാ സമാഹാരത്തിന്റെ രചനയ്ക്ക് 2014 ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
## കൃതികൾ
*'സുന്ദർ നയീ സുധ'
## പുരസ്കാരങ്ങൾ
*കേന്ദ്ര സാഹിത്യ അക്കാദമി പുരസ്കാരം 2014
## അവലംബം


വർഗ്ഗം:രാജസ്ഥാനി ചെറുകഥാകൃത്തുക്കൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
ജമാദാർ കിസ്‌കു

സന്താളി സാഹിത്യകാരനും നാടകകൃത്തുമാണ് **ജമാദാർ കിസ്‌കു**. 'മാലാ മുധം' എന്ന നാടക സമാഹാരത്തിന്റെ രചനയ്ക്ക് 2014 ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
## കൃതികൾ
*'മാലാ മുധം'
## പുരസ്കാരങ്ങൾ
* കേന്ദ്ര സാഹിത്യ അക്കാദമി പുരസ്കാരം 2014
## അവലംബം


വർഗ്ഗം:സന്താളി സാഹിത്യകാരന്മാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
ഊഞ്ഞാൽ (നോവൽ)

വിലാസിനി എന്ന തൂലിക നാമത്തിലറിയപ്പെടുന്ന എം കെ മേനോൻ എഴുതിയ നോവലാണ്‌ ഊഞ്ഞാൽ.

## ഉള്ളടക്കം
വിജയൻ എന്ന പ്രധാന കഥാപാത്രത്തിലൂടെയാണ് ഈ നോവലിൽ കഥ പറയുന്നത്.സിംഗപ്പൂരിൽ നിന്നും നാട്ടിലേക്കു വരുന്ന വിജയൻ, പത്തുവർഷം മുൻപ് സിംഗപ്പൂരിലേക്ക് നാട് വിട്ടതാണ്.ആയാൽ സ്നേഹിച്ചിരുന്ന വിനോദിനിയെ വിവാഹം കഴിക്കണം എന്ന ഉദേശത്തോടു കൂടി വരുന്ന വിജയൻ അവളുടെ വിവാഹം കഴിഞ്ഞു എന്ന വിവരമാണു അറിയുന്നത്. എന്നാൽ പിന്നീടു വിധവയായ വിനോദിനിയെ വിവാഹം കഴിക്കാൻ ,വിജയൻ തീരുമാനിക്കുന്നു.എന്നാൽ സിംഗപ്പൂരിൽ വിജയന് റീത എന്ന സ്ത്രീയുമായുള്ള ബന്ധം വിനോദിനി അറിയുമ്പോൾ, വിവാഹം നടക്കുന്നില്ല

ഈ നോവലിൽ വിജയൻ എന്ന കഥാപാത്രത്തിനു ഒരു പരാജിതന്റെ മുഖം ആണ്, കഥാകൃത്ത്‌ നൽകിയിരിക്കുന്നത് . 
## ഇതും കാണുക
* എം._കുട്ടികൃഷ്ണമേനോൻ

## അവലംബം

വർഗ്ഗം:മലയാളം നോവലുകൾ
രമേശ്‌ചന്ദ്ര ഷാ

ഹിന്ദി സാഹിത്യകാരനും അദ്ധ്യാപകനുമാണ് **രമേശ്‌ചന്ദ്ര ഷാ**. 'വിനായക് ' എന്ന നോവലിന്റെ രചനയ്ക്ക് 2014 ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചു. എട്ട് നോവലുകളും നിരവധി ചെറുകഥാ സമാഹാരങ്ങളും കവിതകളും നാടകങ്ങളും രചിച്ചു. 2004 ൽ പത്മശ്രീ പുരസ്കാരം ലഭിച്ചു. 
## ജീവിതരേഖ
ഉത്തർഖണ്ഡിലെ അൽമോറയിൽ ജനിച്ചു. ഭോപ്പാലിലെ ഹമീദിയ സർവകലാശാലയിലെ ഇംഗ്ലീഷ് വകുപ്പ് മേധാവിയായി  2000 ൽ വിരമിച്ചു. ഭാര്യ ജ്യോത്സ്ന മിലനും വിവർത്തകയും എഴുത്തുകാരിയുമാണ്.
## കൃതികൾ
*വിനായക്
## പുരസ്കാരങ്ങൾ
* കേന്ദ്ര സാഹിത്യ അക്കാദമി പുരസ്കാരം 2014
*പത്മശ്രീ (2004)
## അവലംബം


വർഗ്ഗം:ഹിന്ദി സാഹിത്യകാരന്മാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
കൊങ്ങിലിടി

കേരളത്തിൽ ഭഗവതി (ഭദ്രകാളി ) ക്ഷേത്രങ്ങളിൽ പണ്ടുകാലത്ത് മനുഷ്യരുടെ തലക് ഉരലിലിട്ട് ഇടിച്ചു ചതച്ച് നിവേദ്യം ഉണ്ടാക്കുന്ന ഒരു ദുരാചാരം നിലനിന്നിരുന്നു. പൊങ്ങിലിടി , കൊങ്ങിലിടി എന്നീപേരുകളിലാണ് ഇത് അറിയപ്പെട്ടിരുന്നത്. പിന്നീട് മനുഷ്യരുടെ തലക്ക് പകരം ഇളനീർ തേങ്ങ മനുഷ്യ തലയോട്ടിയുടെ ആകൃതിയിൽ ചെത്തിയെടുത്ത്, ചോരക്കു പകരം 'ഗുരുസി ' ചേർത്ത്  പ്രതീകാത്മകമായി നടത്തി തുടങ്ങി.
വിക്കിപര്യടനം

thumb|വലത്ത്‌|വിക്കിപര്യടനം ലോഗോ
ഒരു വിക്കിമീഡിയ സംരംഭമാണ് വിക്കിപര്യടനം(:en:wikivoyage).  സ്വതന്ത്ര യാത്രാപുസ്തകമാണിത്.  ലോകത്തെമ്പാടുമുള്ള പ്രധാന ടൂറിസ്റ്റ് കേന്ദ്രങ്ങളിൽ എത്തിപ്പെടുന്ന ഒരാൾക്ക് ആവശ്യമായ എല്ലാ സംഗതികളും ഉൾക്കൊള്ളിച്ചുകൊണ്ട് വെബ് അടിസ്ഥാനത്തിൽ സേവനം ലഭ്യമാക്കുക എന്നതാണ് ഇതിന്റെ ലക്ഷ്യം.

വർഗ്ഗം:വിക്കിമീഡിയ ഫൗണ്ടേഷൻ സംരംഭങ്ങൾ
പന്തളം ഗോപിനാഥ്

മലയാളചലച്ചിത്രനിർമ്മാതാവായിരുന്നു **പന്തളം ഗോപിനാഥ്**. ഏഴു ചലച്ചിത്രങ്ങൾ ഇദ്ദേഹം നിർമ്മിച്ചിട്ടുണ്ട്. സെവൻആർട്‌സ് ഫിലിംസിന്റെ ആദ്യകാല പങ്കാളിയുമായിരുന്നു ഗോപിനാഥ്. നേവിയിൽ ഉദ്യോഗസ്ഥനായിരുന്നു ഇദ്ദേഹം. 1980-2000 കാലയളവിലാണ് ഇദ്ദേഹം നിർമ്മാതാവായിരുന്നത്. 2014 ഡിസംബർ 13-ന് ഹൃദയാഘാതത്തെത്തുടർന്ന്‌ ചെന്നൈയിൽ വച്ച് അന്തരിച്ചു.

## ചലച്ചിത്രങ്ങൾ
* ഒരു മിന്നാമിനുങ്ങിന്റെ നുറുങ്ങുവെട്ടം
* സീസൺ
* പഞ്ചാഗ്നി
* പാവക്കൂത്ത്
* കവചം

## അവലംബം

വർഗ്ഗം:മലയാളചലച്ചിത്രനിർമ്മാതാക്കൾ
രമേശ്‌ രാസ്കർ

രമേശ്‌ രാസ്കർ എം ഐ ടി  യിലെ  അസോസിയേറ്റ് പ്രൊഫസർ ആണ് .എം ഐ ടി യിലെ മീഡിയ ലാബിന്റെ കാമെറ കൾച്ചർ ഗ്രൂപിന്റെ തലവനുമാണ്.അദ്ദേഹത്തിന് ടി ആർ 100 എന്ന അവാർട് ടെക്നോളജി റിവ്യുയിൽ നിന്നും ലഭിച്ചിട്ടുണ്ട്.ചിത്രങ്ങൾ ഒരു നിമിഷത്തിൽ എടിക്കുന്ന ഫെമറ്റോ ക്യാമറ ഉപയോഗിച്ച് അദ്ദേഹം ധാരാളം അതിവേഗതയുള്ള ചിത്രങ്ങൾ തന്റെ ലാബിൽ നിന്നും തയ്യാറാക്കിയിട്ടുണ്ട്.ലേസർ ലൈറ്റിന്റെ തീവ്രത ഉപയോഗിച്ച് എല്ലാ കോണറുകളും കാണാനുള്ള ഒരു ക്യാമറകൂടി അവിടെ രൂപപ്പെടുത്തി. കണ്ണിന്റെ പോരായ്മകൾ മൊബൈൽ ഫോൺ ഉപയോഗിച്ച് കണ്ടെത്താനുള്ള ഒരു ഉപകരണം അദ്ദേഹത്തിന്റെ ലാബിലെ കൂട്ടായ്മയിൽ നിർമിച്ചു. 
## അവലംബങ്ങൾ
പുളിക്കൽ അജയൻ

പി എം അജയൻ എന്നറിയപ്പെടുന്ന **പുളിക്കൽ മാധവപ്പണിക്കർ അജയൻ** റൈസ് സർവകലാശാലയിലെ പ്രൊഫസർ ആണ്. കാർബൺ നാനോ ട്യൂബുകളുടെ ഗവേഷണത്തിലൂടെയാണ് അജയൻ ശ്രദ്ധേയനായത്.

## വിദ്യാഭ്യാസം
കേരളത്തിലെ തൃശ്ശൂർ ജില്ലയിലായിരുന്നു ഇദ്ദേഹത്തിന്റെ ആദ്യകാല വിദ്യാഭ്യാസം.6-ാം ക്ലാസ് വരെ കൊടുങ്ങല്ലൂരിലെ‍‍‍‍ സർക്കാർ വിദ്യാലയത്തിൽ പഠിച്ച അജയൻ ഹൈസ്കൂൾ വിദ്യാഭാസം തിരുവനന്തപുരത്തെ ഒരു സ്വകാര്യവിദ്യാലയത്തിൽ പൂർത്തിയാക്കി.1985-ൽ IIT വാരണസിയിൽ നിന്ന് മെറ്റലർജിക്കൽ എഞ്ചിനിയറിംഗിൽ ബി.ടെക് ബിരുദമെടുത്തു.

## അംഗീകാരങ്ങൾ
*സ്വദേശി ശാസ്ത്ര പുരസ്കാരം,സ്വദേശി സയൻസ് മൂവ്മെന്റ്(2012)
*ഡിസ്റ്റിങ്ഗ്വിഷ്ഡ് അലുമ്നി അവാർഡ്-ബനാറസ്‍ ഹിന്ദു സർവകലാശാല(2012)
## അവലംബങ്ങൾ
ആലപ്പി കാർത്തികേയൻ

നോവലിസ്റ്റും തിരക്കഥാകൃത്തുമായിരുന്നു **ആലപ്പി കാർത്തികേയൻ**. (മരണം : 2014 മാർച്ച് 26‌) 1960 മുതൽ 1993 വരെ 15 നോവലുകൾ കാർത്തികേയൻ രചിച്ചു. ഇതിൽ പന്ത്രണ്ടു നോവലും എൻ.ബി.എസാണ് പ്രസിദ്ധീകരിച്ചത്. 11 ചിത്രങ്ങൾക്ക് തിരക്കഥയൊരുക്കി. കൂടാതെ ചന്ദ്രലേഖ, ചിത്രകൗമുദി, ഫിലിം നാദം, ചിത്രപൗർണമി, ചിത്രനാദം എന്നീ പ്രസിദ്ധീകരണങ്ങളിൽ ഒരേസമയം തന്നെ എഴുതുകയും ചെയ്തു.

1983 വരെ രചനയിൽ മുഴുകിയിരുന്നു. 1994-ൽ കെ.എസ്.എഫ്.ഇ.യുടെ ആലപ്പുഴ ശാഖയിൽ നിന്നും മാനേജരായി വിരമിച്ചു. ഭാര്യ: തങ്കമണി. മകൾ: രതി. മരുമകൻ: വയലിനിസ്റ്റ ബിനു മഹാരഥൻ.

## നോവലുകൾ
* അവിശ്വാസി
* അഹർദാഹം
* റെയ്ഡ്
* അഹല്യ
* ശാപശില
* കലികാല സന്തതി
* കഥാനായിക
* അമ്മാൾ
* ശിക്ഷ
* ആത്മവഞ്ചന
* തേജോവധം
* അഭയം തേടി

## തിരക്കഥയെഴുതിയ ചിത്രങ്ങൾ
* ഇതാ ഒരു ധിക്കാരി
* അമ്മേ നാരായണ
* കടമറ്റത്തച്ചൻ
* കൃഷ്ണ ഗുരുവായൂരപ്പ
* അഹല്യ
* കൊച്ചുതമ്പുരാട്ടി
* അഗ്‌നിയുദ്ധം
* ഇതാ ഒരു ധിക്കാരി
* ഇവൻ ഒരു സിംഹം
* ശ്രീ അയ്യപ്പനും വാവരും
* ഈ യുഗം
* ഒരു നിമിഷം തരൂ 

## അവലംബം

വർഗ്ഗം:മലയാളം നോവലെഴുത്തുകാർ
വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:2014-ൽ മരിച്ചവർ
വർഗ്ഗം:മാർച്ച് 26-ന് മരിച്ചവർ
ഫോറിൻ മെഡിക്കൽ ഗ്രാജുവേറ്റ്സ് എക്സാമിനെഷൻ

വിദേശ മെഡിക്കൽ ബിരുദം നേടിയ ശേഷം ഇന്ത്യയിലേക്ക് തിരിച്ചു വന്നു അവിടെ പ്രാക്ടീസ് നടത്തണമെങ്കിൽ നാഷണൽ ബോർഡ്‌ ഓഫ് എക്സാമിനെഷന്റെ പ്രവേശന പരീക്ഷയോഗ്യത ഇന്ത്യൻ പൌരന്മാർ നേടേണ്ടതുണ്ട്. അതിനായി നടത്തുന്ന പരീക്ഷയാണ് **ഫോറിൻ മെഡിക്കൽ ഗ്രാജുവേറ്റ്സ് എക്സാമിനെഷൻ (FMGE)** അഥവാ **മെഡിക്കൽ കൗൺസിൽ ഓഫ് ഇന്ത്യ സ്ക്രീനിംഗ് ടെസ്റ്റ്**. വിദേശ മെഡിക്കൽ സ്കൂൾ ലോകാരോഗ്യ അന്താരാഷ്ട്ര ഡയറക്ടറിയിൽ ലിസ്റ്റ് ചെയ്തിരിക്കണം. ഈ പരീക്ഷ 2002-ൽ ആണ് നിലവിൽ വന്നത്. ഇപ്പോൾ വർഷത്തിൽ രണ്ടു തവണയായി ജൂൺ മാസത്തിലും ഡിസംബർ മാസത്തിലുമായി ഭാരതത്തിലുടനീളമുള്ള വിവിധ പരീക്ഷ കേന്ദ്രങ്ങളിൽ വച്ച് നടത്തപെടുന്നു.
## വിവാദങ്ങൾ
ടെസ്റ്റിന്റെ നിയമവിധേയത്വം ഇന്ത്യൻ കോടതികളിൽ വെല്ലുവിളിയ്ക്കപ്പെട്ടു. പിന്നീടു 2009 ൽ സുപ്രീം കോടതി ശരിവച്ചു.
ഈ പരീക്ഷയെ ചുറ്റിപറ്റി ഒരുപാട് വിവാദങ്ങളും സുതാര്യതയും ചോദ്യംചെയ്യപ്പെട്ടു. പരീക്ഷയ്ക്ക് ശേഷം ചോദ്യ പേപ്പർ തരാൻ അനുവദിച്ചിരുന്നില്ല,പരാജയത്തിന് മേൽ അപ്പീൽ കൊടുത്ത ശേഷം കൃത്യമായ മാർക്ക് ഷീറ്റ്, ഉത്തര ഷീറ്റ് കാണിക്കുന്നില്ല,തുടങ്ങിയ ആരോപണങ്ങൾ കൊണ്ട് വിവാദം സൃഷ്ടിച്ചു. അതിനെ തുടർന്ന് വിദ്യാർത്ഥികൾക്ക് മാർക്ക് വെളിപെടുത്തുവാനായി വിവരാവകാശ കമ്മീഷനിൽ ഹർജി അപ്പീൽ ചെയ്യുകയും ചെയ്തു.
## അവലംബങ്ങൾ

## പുറം കണ്ണികൾ
* Official website for the test 
* The National Board of Examinations 

വർഗ്ഗം:പരീക്ഷകൾ
നാസദീയ സൂക്തം

സൃഷ്ടിയുടെ സൂക്തം എന്നറിയപ്പെടുന്ന **നാസദീയ സൂക്തം** ഋഗ്‌വേദത്തിലെ പത്താം മണ്ഡലത്തിലെ 129-ആം സൂക്തമാണ്. പ്രപഞ്ചത്തിന്റെ ആരംഭത്തെപ്പറ്റിയാണ് ഇതിൽ പ്രതിപാദിക്കുന്നത്.

## അവലംബം

വർഗ്ഗം:വേദസൂക്തങ്ങൾ
വർഗ്ഗം:ഋഗ്വേദം
പി.കെ (ചലച്ചിത്രം)

2014 ഡിസംബറിൽ പുറത്തിറങ്ങിയ ഒരു ഹിന്ദി ആക്ഷേപ ഹാസ്യ ചലച്ചിത്രമാണ് **പീ.കെ**. രാജ്കുമാർ ഹിരാനി സംവിധാനം ചെയ്ത ഈ ചലച്ചിത്രം നിർമ്മിച്ചിരിക്കുന്നത് രാജ്കുമാർ ഹിരാനി, വിധു വിനോദ് ചോപ്ര എന്നിവർ ചേർന്നാണ്. രാജ്കുമാർ ഹിരാനിയും അഭിജിത്ത് ജോഷിയും ചേർന്നാണ് ഇതിന്റെ തിരക്കഥാ രചന നിർവ്വഹിച്ചിരിക്കുന്നത്. അമീർ ഖാനും അനുഷ്ക ശർമ്മയുമാണ് പി.കെ.യിലെ നായക നായികാ വേഷങ്ങൾ കൈകാര്യം ചെയ്തിരിക്കുന്നത്. സുഷാന്ത് സിങ്ങ് രജപുത്, ബൊമ്മാൻ ഇറാനി, സൗരഭ് ശുക്ല, സഞ്ജയ് ദത്ത് മുതലായ പ്രമുഖ ഹിന്ദി അഭിനേതാക്കൾ പി.കെ.യിലെ പ്രധാന വേഷങ്ങൾ അവതരിപ്പിച്ചിരിക്കുന്നു. അന്യഗ്രഹത്തിൽ നിന്നും ഭൂമിയിലെത്തി ചേരുന്ന ഒരു അന്യഗ്രഹ ജീവിയുടെ (അമീർ ഖാൻ) കഥയാണ് പി.കെ.പറയുന്നത്. ഈ അന്യഗ്രഹ ജീവി ടി.വി. റിപ്പോർട്ടറായ ജഗ്ഗു (അനുഷ്ക ശർമ്മ) യുമായി പരിചയത്തിൽ ആവുന്നതും ഇവിടെ നില നിൽക്കുന്ന ജാതി മത രീതികളെ ചോദ്യം ചെയ്യുന്നതും തുടർന്നുണ്ടാവുന്ന സംഭവങ്ങളുമാണ് കഥയുടെ ഇതിവൃത്തം.

പി.കെ.ഡിസംബർ 19, 2014 നാണ് പുറത്തിറങ്ങിയത്. ഏറ്റവും വേഗത്തിൽ പ്രചാരം നേടുന്ന ഇന്ത്യൻ ചലച്ചിത്രം എന്ന പദവി നേടി. ലോകത്തിലെ 65-ാമത്തെ ഏറ്റവും വേഗത്തിൽ പ്രചാരം നേടുന്ന ചലച്ചിത്രമാണ് പി.കെ. വൻ പ്രദർശന വിജയം നേടിയ ചിത്രം നാലു ദിവസം കൊണ്ട് നൂറ് കോടിയിലധികം രൂപ കളക്റ്റ് ചെയ്തിരുന്നു.

## ഉള്ളടക്കം
ആൾ ദൈവങ്ങൾക്ക് എതിരെയുള്ള ആക്ഷേപ ഹാസ്യമാണ് ചിത്രത്തിലെ മുഖ്യ ഉള്ളടക്കം. കച്ചവടമാകുന്ന ആത്മീയതയും, കോർപ്പറേറ്റ് താൽപര്യങ്ങളിൽ അന്ധമായി അഭിരമിക്കുന്ന മതങ്ങളും നിറഞ്ഞ സമകാലിക ഇന്ത്യൻ അവസ്ഥയെ, ഒരു അന്യഗ്രഹ ജീവിയിലൂടെ വെളിപ്പെടുത്തുകയാണ് ഈ ചിത്രം.
## അഭിനേതാക്കൾ
വിദു ചോപ്ര നിർമിച്ച് രാജ്കുമാർ ഹിറാനി സംവിധാനം ചെയ്ത പി.കെ യിൽ അമിർ ഖാനെയും അനുഷ്‌ക്കയെയും കൂടാതെ സഞ്ചയ് ദത്തും ബോമൻ ഇറാനിയും സുഷാന്ത് സിങ് രജ്പുത്തും പ്രധാന വേഷങ്ങൾ അവതരിപ്പിക്കുന്നുണ്ട്.

* ആമിർ ഖാൻ - പീകെ (അന്യഗ്രഹജീവി)
*അനുഷ്ക ശർമ്മ - ടി.വി. റിപ്പോർട്ടറായ ജഗ്ഗു
* സുശാന്ത്  സിംഗ്  രാജ്പുത്-സർഫറാസ്  യൂസഫ് 
*സഞ്ജയ് ദത്ത് -  ഭൈരോൺ  സിംഗ് 
*സൗരഭ്  ശുക്ല  -  തപസ്സാവി  മഹാരാജ് 
*ബൊമൻ  ഇറാനി   -  ചെറി  ബജ്വ

## സംഗീതം

## വിവാദങ്ങൾ
റേഡിയോ കൊണ്ട് നാണം മറയ്ക്കുന്ന ആമിർ ഖാന്റെ പോസ്റ്ററാണ് ആദ്യം വിവാദത്തിന് തുടക്കമിട്ടത്. ചിത്രം  ബഹിഷ്‌ക്കരിക്കാൻ യോഗ ഗുരു ബാബാ രാംദേവ് ആഹ്വാനം ചെയ്തു.  രാജ്യ വ്യാപകമായി പി കെ സിനിമയ്‌ക്കെതിരേ കേസുകൾ ഫയൽ ചെയ്യപ്പെട്ടു. ‘പി.കെ’യിലെ ചില രംഗങ്ങൾ  സെൻസർ ബോർഡ് ഒഴിവാക്കണമെന്ന ഹിന്ദു സംഘടകളുടെ ആവശ്യം സെൻസർ ബോർഡ് തള്ളിയിരുന്നു. മത വികാരം വ്രണപ്പെടുത്തിയെന്ന് ആരോപിച്ച് ഹിന്ദു സംഘടനകൾ ചിത്രം നിരോധിക്കണമെന്നാവശ്യപ്പെട്ട് പ്രതിഷേധ പ്രകടനങ്ങളും നടത്തി. 'പി.കെ' പ്രദർശിപ്പിച്ച തിയേറ്ററുകൾക്കു നേരെ വിവിധ ഇടങ്ങളിൽ ഹിന്ദു സംഘടനകൾ ആക്രമണം നടത്തി. തുടർന്ന് പല തിയേറ്ററുകളും പ്രദർശനം താത്കാലികമായി നിർത്തി. ബജ്രംഗ്ദൾ, വിശ്വഹിന്ദു പരിഷത്ത്, ശിവസേന തുടങ്ങിയ സംഘടനകളാണ് സിനിമയ്‌ക്കെതിരെ സമരത്തിനു ഇറങ്ങിയത്.

## അവലംബം


## പുറം കണ്ണികൾ
* 
* 

വർഗ്ഗം:ഹിന്ദി ചലച്ചിത്രം
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ആവിഷ്കാര സ്വാതന്ത്ര്യം
അരൂപ പതംഗിയ കാലിത

അസ്സാമീസ് സാഹിത്യകാരിയാണ് **അരൂപ പതംഗിയ കാലിത**. 2014 ലെ കേന്ദ്ര സാഹിത്യ അക്കാദമി പുരസ്കാരം ഇവരുടെ 'മറിയം അസ്തിൻ അതാബ ഹിരാ ബറുവ' എന്ന ചെറുകഥാസമാഹാരത്തിനായിരുന്നു.

## ജീവിതരേഖ
കോളേജ് അദ്ധ്യാപികയാണ്. ഗോഹാട്ടി സർവകലാശാലയിൽ നിന്ന് പി.എച്ച്.ഡി നേടി. പത്ത് നോവലുകൾ രചിച്ചു. ഫെമിനിസ്റ്റ് സംവാദങ്ങളിൽ സജീവമായി പങ്കെടുക്കാറുണ്ട്.
## കൃതികൾ
*മറിയം അസ്തിൻ അതാബ ഹിരാ ബറുവ
*മൃഗനബി
*ഫെലാനി

## പുരസ്കാരങ്ങൾ
* കേന്ദ്ര സാഹിത്യ അക്കാദമി പുരസ്കാരം 2014
*ഭാരതീയ ഭാഷാ പരിഷത്ത് അവാർഡ്
## അവലംബം


വർഗ്ഗം:അസ്സമീസ് കഥാകൃത്തുക്കൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
ശ്രീ ശാരദാദേവി ശിശുവിഹാർ യു.പി.എസ്

1954 ജൂൺ 14-ന് **ശ്രീ ശാരദാദേവി ശിശുവിഹാർ യു.പി.എസ് ** ആരംഭിച്ചു. 1960-ൽ പരുത്തിക്കുന്നിൽ സ്കൂൾ കെട്ടിടം സർക്കാർ അഡ്വൈസറായിരുന്ന ശ്രീ പി.വി.ആർ റാവു ഉദ്ഘാടനം ചെയ്തു. 1970 -ൽ ലോവേർപ്രൈമറി സ്കൂൾ അപ്പർ പ്രൈമറി സ്കൂളായി അപ്പ്‌ ഗ്രേഡ് ചെയ്തു . സ്കൂളിന്റെ രജത ജൂബിലി 1979 ൽ അന്നത്തെ ഗവർണ്ണർ ശ്രീമതി ജ്യോതി വെങ്കിടാചലത്തിന്റെ അദ്ധ്യക്ഷതയിൽ സമുചിതമായി ആഘോഷിക്കുകയുണ്ടായി. 2004 ൽ സ്കൂളിന്റെ സുവർണ ജൂബിലി ആഘോഷിച്ചു . 2014 ജൂൺ 13-ന് വജ്രജൂബിലി ആഘോഷങ്ങൾ ഗവർണർ ശ്രീമതി ഷീല ദീക്ഷിത് ഉദ്ഘാടനം ചെയ്തു.

## അവലംബം

വർഗ്ഗം:തിരുവനന്തപുരം ജില്ലയിലെ വിദ്യാലയങ്ങൾ
റിട്ടേൺ ഓഫ് എ കിങ്

1839 - 42 കാലഘട്ടത്തിൽ നടന്ന ഒന്നാം ആംഗ്ലോ-അഫ്ഗാൻ യുദ്ധത്തിന്റെ പശ്ചാത്തലവും സംഭവഗതികളും വിവരിച്ചുകൊണ്ട് വില്യം ഡാൽറിമ്പിൾ രചിച്ച ചരിത്രപുസ്തകമാണ് **റിട്ടേൺ ഓഫ് എ കിങ്: ദ ബാറ്റിൽ ഫോർ അഫ്ഗാനിസ്താൻ** (). 

കാബൂളിൽ ഭരണത്തിലിരുന്ന ദോസ്ത് മുഹമ്മദ് ഖാനെ പുറത്താക്കി മുൻ ഭരണാധികാരിയായിരുന്ന ഷാ ഷൂജയെ തൽസ്ഥാനത്ത് ബ്രിട്ടീഷ് നിയന്ത്രണത്തിലുള്ള പാവഭരണാധിപനായി അവരോധിക്കാനുള്ള നടപടിയായിരുന്നു ഈ യുദ്ധം. ദോസ്ത് മുഹമ്മദ് ഖാനുമായി സഖ്യം സ്ഥാപിക്കണമെന്ന അഫ്ഗാനിസ്താനിലെ പ്രതിനിധി അലക്സാണ്ടർ ബർണസിന്റെ നിർദ്ദേശം തള്ളിക്കളഞ്ഞ് ക്യാപ്റ്റൻ ക്ലോഡ് മാർട്ടിൻ വേഡ്, വില്യം ഹേ മക്നാട്ടൻ എന്നിവരുടെ അപക്വമായ നിലപാടുകൾ പിന്തുടർന്നാണ് ഗവർണർ ജനറൽ ഓക്ലന്റ് പ്രഭു ഈ യുദ്ധത്തിലേക്ക് എത്തിച്ചേർന്നതെന്ന് പുസ്തകം സമർത്ഥിക്കുന്നു. യുദ്ധത്തിന്റെ പ്രധാന കാരണമായിരുന്ന അഫ്ഗാനിസ്താനിലെ പേർഷ്യൻ-റഷ്യൻ സ്വാധീനം യുദ്ധമാരംഭിക്കുമ്പോഴേക്കും ഇല്ലാതായതോടെ യുദ്ധം അനാവശ്യമായിരുന്നുവെന്നും പുസ്തകം വിലയിരുത്തുന്നു. ഇന്ന് പാശ്ചാത്യരാജ്യങ്ങൾ അഫ്ഗാനിസ്താനിൽ നടത്തുന്ന സൈനിക-ഭരണ ഇടപെടലുകളെ ഒന്നാം ആംഗ്ലോ അഫ്ഗാൻ യുദ്ധകാലത്തേയും പിന്നീടുമുള്ള വിദേശ ഇടപെടലുകളുമായും സാദൃശ്യപ്പെടുത്തി, മുൻകാലങ്ങളിലെപ്പോലുള്ള പരിണാമം മാത്രമാണ് ഇന്നും സംഭവിക്കാനിടയാകുക എന്ന് പുസ്തകം കണക്കാക്കുന്നു.

അക്കാലത്തെ വിവിധ പേർഷ്യൻ ഗ്രന്ഥങ്ങളിലെ വിവരങ്ങളുടെ കൂടി അടിസ്ഥാനത്തിൽ യുദ്ധത്തെക്കുറിച്ചുള്ള അഫ്ഗാൻ വീക്ഷണങ്ങൾ കൂടി ഉൾപ്പെടുത്തിയ പുസ്തകമാണ് ഇതെന്നാണ് ഗ്രന്ഥകാരന്റെ അഭിപ്രായം. 

വർഗ്ഗം:ചരിത്രഗ്രന്ഥങ്ങൾ
വർഗ്ഗം:ആംഗ്ലോ-അഫ്ഗാൻ യുദ്ധങ്ങളുമായി ബന്ധപ്പെട്ട പുസ്തകങ്ങൾ
വർഗ്ഗം:വില്യം ഡാൽറിമ്പിളിന്റെ പുസ്തകങ്ങൾ
പവൻ ഹാൻസ്‌

ന്യൂ ഡെൽഹി ആസ്ഥാനമായി പ്രവർത്തിക്കുന്ന ഒരു പൊതു മേഖലാ ഹെലിക്കോപ്റ്റർ കമ്പനിയാണ് പവാൻ ഹാൻസ് എന്ന പവാൻ ഹാൻസ് ഹെലിക്കോപ്റ്റർ ലിമിറ്റഡ്.

വർഗ്ഗം:ഇന്ത്യൻ കമ്പനികൾ
പാർശ്വനാഥൻ

ജൈനമത വിശ്വാസപ്രകാരം ഇരുപത്തിമൂന്നാമത്തെ തീർഥങ്കരനാണ് **പാർശ്വനാഥൻ** (ബി.സി. 877 – 777). തീർഥങ്കരന്മാരിൽ ചരിത്ര പുരുഷനായിരുന്നെന്നതിനു തെളിവുള്ള ആദ്യത്തെ ആളുമാണ്. ആത്മബോധോദയം ലഭിച്ചവരാണ് തീർഥങ്കരൻമാർ.   വർദ്ധമാന മഹാവീരൻ ഇരുപത്തിനാലാമത്തെ തീർഥങ്കരനാണ്. പാർശ്വനാഥൻ സ്ഥാപിച്ച വിശ്വാസപ്രമാണങ്ങളാണ് മഹാവീരൻ പിന്തുടർന്നത്.

## ചിത്രശാല

Tirtankara.jpg|പാർശ്വനാഥൻ, ആദിനാഥ ക്ഷേത്രം രണക്പൂർ, രാജസ്ഥാൻ.


## പുറം കണ്ണികൾ

## അവലംബങ്ങൾ

വർഗ്ഗം:തീർത്ഥങ്കരന്മാർ
വർഗ്ഗം:ജീവചരിത്രം
വർഗ്ഗം:ബി.സി. 877-ൽ ജനിച്ചവർ
വർഗ്ഗം:ക്രിസ്തുവിനു മുൻപ് ജനിച്ചവർ
വർഗ്ഗം:ബി.സി. 777-ൽ മരിച്ചവർ
ബി.കെ. നായർ

കേരളത്തിലെ കോൺഗ്രസ് (ഐ.) നേതാവും കേരളത്തിലെ ഐ.എൻ.ടി.യു.സി.യുടെ സ്ഥാപകപ്രസിഡന്റുമാണ് **ബി.കെ. നായർ**.

## ജീവിതരേഖ
1917-ൽ ആലപ്പുഴയിലാണ് ജനനം. 11 ആഗസ്റ്റ് 2013-ന് എറണാകുളത്ത് വെച്ച് മരണപ്പെട്ടു. സംസ്കാരം ആലപ്പുഴ വലിയ ചുടുകാടിൽ വെച്ച് നടത്തുകയും ചെയ്തു.  
 
ആലപ്പുഴ എസ്.ഡി.വി. സ്കൂളിലായിരുന്നു വിദ്യഭ്യാസം. അതിനുശേഷം എറണാകുളം മഹാരാജസ് കോളേജിൽ ഉന്നതപഠനം നടത്തി. വിദ്യഭ്യാസത്തിനുശേഷം ഗാന്ധിജിയോടൊത്ത് വാർദയിൽ സേവനം അനുഷ്ഠിച്ചു. സർദാർ വല്ലഭായി പട്ടേലിന്റെ സെക്രട്ടറിയായി സേവനം അനുഷ്ഠിച്ചിട്ടുണ്ട്. നാല്പതുകളുടെ അവസാനത്തോടെ സർദാർ വല്ലഭായി പട്ടേലിന്റേയും ഗുൽസാരിലാൽ നന്ദയുടേയും നിർദ്ദേശാനുസരണം കൊച്ചിയിലേക്ക് തിരിച്ചുവന്ന ബി.കെ. നായർ കേരളത്തിൽ ഐ.എൻ.ടി.യു.സി രൂപികരിക്കുന്നതിൽ നിർണ്ണായപ്രവർത്തനങ്ങൾ കാഴ്ചവെച്ചു.

1949-ൽ കൊച്ചിയിലേയും മലബാറിലേയും മാഹിയിലേയും കോൺഗ്രസിന്റെ തൊഴിലാളിസംഘടനകളെ ലയിപ്പിച്ച് ഐ.എൻ.ടി.യു.സി.യുടെ പ്രഥമയൂണിറ്റ് രൂപികരിച്ചു. അദ്ദേഹം പ്രസിഡന്റും കെ. കരുണാകരൻ സെക്രട്ടറിയുമായിരുന്നു. 1963 വരെ ബി.കെ. നായരും കരുണാകരനുമായിരുന്നു കേരളഘടകത്തിന്റെ ഉന്നതനേതാക്കൾ. അതിനുശേഷം നായർ ദേശീയതലത്തിൽ യൂണിയന്റെ വൈസ് പ്രസിഡന്റും ജോയിന്റ് സെക്രട്ടറിയുമായിട്ടുണ്ട്.

കോൺഗ്രസ് പാർട്ടിയിലെ പിളർപ്പിന്റെ സമയത്ത് ഇന്ദിരാഗാന്ധിയോടൊത്ത് നിന്ന ബി.കെ. നായർ 1984ന് ശേഷം പതുക്കെ രാഷ്ട്രീയത്തിൽ നിന്ന് വിരമിക്കുകയായിരുന്നു.

## തിരഞ്ഞെടുപ്പുകൾ

* (1) 1957-ൽ ദേവികുളം എം.എൽ.എ. റോസമ്മ പുന്നൂസിന്റെ തിരഞ്ഞെടുപ്പ് ട്രിബ്യൂണൽ റദ്ദാക്കി (അന്ന് ട്രിബ്യൂണലായിരുന്നു കേസ് പരിഗണിച്ചത്. പിന്നീടാണ് ഈ ചുമതല ഹൈക്കോടതിക്ക് നൽകിയത്). 1957 നവംബർ 14-ന് ആയിരുന്നു വിധി. 1958 ലെ ദേവികുളം ഉപതിരഞ്ഞെടുപ്പ്.

## പുസ്തകങ്ങൾ
നാല് പുസ്തകങ്ങൾ എഴുതിയിട്ടുണ്ട്.

## കുടുംബം
നാല് പെൺമക്കളും ഒരു മകനും.

## അവലംബം

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
ഗോൺ ഗേൾ (ചലച്ചിത്രം)

2014ൽ പുറത്തിറങ്ങിയ ഒരു അമേരിക്കൻ ത്രില്ലർ ചലച്ചിത്രമാണ് **ഗോൺ ഗേൾ**. ഡേവിഡ് ഫിഞ്ചർ സംവിധാനം ചെയ്തിരിക്കുന്ന ചിത്രത്തിന്റെ തിരക്കഥ രചിച്ചിരിക്കുന്നത് ഗിലിയൻ ഫ്ലൈന്നാണ്. ഗിലിയൻ ഫ്ലൈന്നിന്റെത്തന്നെ ഇതേ പേരിലുള്ള നോവലിനെ അടിസ്ഥാനമാക്കിയാണ് ഈ ചലച്ചിത്രം നിർമ്മിച്ചിട്ടുള്ളത്. ഒരു എഴുത്തുകാരി കാണാതാവുന്നതും തുടർന്ന് എഴുത്തുകാരൻ കൂടിയായ ഭർത്താവ് സംശയിക്കപ്പെടുന്നതുമാണ് ഈ ചിത്രത്തിന്റെ ഇതിവൃത്തം. ബെൻ അഫ്ലെക്കും റോസമുണ്ട് പൈക്കും കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നു. ജെഫ് ക്രോനൻവെത്ത് ഛായാഗ്രഹണവും കിർക്ക് ബാക്സ്റ്റെർ ചിത്രസംയോജനവും നിർവ്വഹിച്ചിരിക്കുന്നു.

2014 സെപ്റ്റംബർ 24നു 52ആം ന്യൂയോർക്ക് ചലച്ചിത്രമേളയിൽ ആദ്യപ്രദർശനം നടത്തിയ ഗോൺ ഗേൾ, ഒക്റ്റോബർ 3നു യുഎസിൽ പ്രദർശനത്തിനെത്തി. ബോക്സ് ഓഫീസിൽ നിന്നും നിരൂപകരിൽ നിന്നും വളരെ മികച്ച പ്രതികരണമാണ് ചിത്രത്തിനു ലഭിച്ചത്. ഫിഞ്ചറിനു് മികച്ച സംവിധായകനും, റോസാമണ്ടിനു് ഡ്രാമ വിഭാഗത്തിലെ മികച്ച നടിക്കും അടക്കം നാലു ഗോൾഡൻ ഗ്ലോബ് നാമനിർദ്ദേശങ്ങൾ ഗോൺ ഗേൾ നേടിയിട്ടുണ്ട്.

## അഭിനേതാക്കൾ
* ബെൻ അഫ്ലെക്ക് - നിക്ക് ഡൺ
* റോസമണ്ട് പൈക്ക് - എമി എലിയറ്റ് ഡൺ, നിക്കിന്റെ കാണാതായ ഭാര്യ
* നീൽ പാട്രിക്ക് പാരിസ് - ഡെസി കോളിംഗ്സ്, എമിയുടെ മുൻ കാമുകൻ
* ടെയ്‍ലർ പെറി - ടാനർ ബോൾട്ട്, നിക്കിന്റെ അഭിഭാഷകൻ
* ക്യാരീ കൂൺ - മാർഗോ ഡൺ (ഗോ), നിക്കിന്റെ ഇരട്ട സഹോദരി
* കിം ഡിക്കൻസ് - ഡിറ്റക്റ്റീവ് റോണ്ട ബോണി
* പാട്രിക്ക് ഫ്യുജിറ്റ് - ഓഫീസർ ജെയിംസ് ഗിൽപിൻ
* കാസീ വിൽസൺ - നോയൽ ഹാതോൺ, എമിയുടെ സുഹൃത്ത്
* മിസ്സി പൈൽ - എല്ലെൻ ആബോട്ട്, ഒരു കേബിൾ ടിവി അവതാരക
* സെല വാർഡ് - ഷാരോൺ ഷീബർ, ഒരു നെറ്റ്‍വർക്ക് ടിവി അവതാരക
* എമിലി രതജ്കോവ്സ്കി - ആൻഡി ഫിറ്റ്സ്ജെറാൾഡ്, നിക്കിന്റെ കാമുകി
* കാത്‍ലീൻ റോസ് പെർക്കിൻസ് - ഷോണ കെല്ലി, തിരയാൻ വന്ന വളണ്ടിയർ
* ലിസ ബെയ്‍ൻസ് - മാരിബെത്ത് എലിയറ്റ്, എമിയുടെ അമ്മ
* ഡേവിഡ് ക്ലെനേൺ - റാൻഡ് എലിടറ്റ്, എമിയുടെ അച്ഛൻ
* സ്കൂട്ട് മക്നെയറി - ടോമി ഒ'ഹാര, എമിയുടെ മുൻ ക്ലാസ്മേറ്റ്
* ലോല കിർക്കി  - ഗ്രേറ്റ, എമി കണ്ടുമുട്ടുന്ന സ്ത്രീ
* ബോയ്ഡ് ഹോൾബ്രൂക്ക് - ജെഫ്, ഗ്രേറ്റയുടെ കാമുകൻ
* സൈഡ് സ്ട്രിറ്റ്മാറ്റർ - മൗറീൻ ഡൺ, നിക്കിന്റെയും മാർഗോയുടെയും അമ്മ
* ലിയോണാർഡ് കെല്ലി-യങ് - ബിൽ ഡൺ, നിക്കിന്റെയും മാർഗോയുടെയും അച്ഛൻ

## അവലംബം

## പുറംകണ്ണികൾ

* 
* 
* 
* 
* 
* 
* 

വർഗ്ഗം:ഹോളിവുഡ് ചലച്ചിത്രങ്ങൾ
കാഞ്ചൻ കവചം

ഇന്ത്യ വികസിപ്പിച്ച മോഡുലാർ സങ്കര കവചത്തിന് നൽകപ്പെട്ട അനൗദ്യോഗിക നാമമാണ് "**കാഞ്ചൻ കവചം**". ചൗഭം കവചത്തിൻറെ അതേ തത്ത്വത്തിൽ അധിഷ്ഠിതമായ കാഞ്ചൻ,  എന്നാൽ രാസഘടനയിൽ വ്യത്യസ്തമാണ്. ഹൈദരാബാദ് നഗരത്തിലെ പ്രതിരോധ ലോഹസംസ്കരണ ഗവേഷണ ശാല (ഡിഎംആർഎൽ) സ്ഥിതി ചെയ്യുന്ന കാഞ്ചൻ ബാഗ് എന്ന സ്ഥലനാമത്തിൽ നിന്നുമാണ് പ്രസ്തുത കവചത്തിന് ആ പേര് ലഭിച്ചത്.

റോൾഡ് ഹോമോജീനിയസ് കവചത്തിന്റെ (ആർഎച്ച്‍എ) അടുക്കുകൾക്കിടയിൽ സങ്കരപദാർത്ഥത്തിന്റെ ഫലകങ്ങൾ അടക്കം ചെയ്ത രീതിയിൽ നിർമ്മിക്കപ്പെടുന്ന ഇവയുടെ വിശദമായ നിർമ്മാണ സാങ്കേതികവിദ്യ  പുറത്തുവിടപ്പെട്ടിട്ടില്ല. ഉപയോഗ സാഹചര്യങ്ങൾക്കനുസരിച്ച് അടുക്കുകളുടെ എണ്ണം വ്യത്യാസപ്പെടാറുണ്ട്. കവചഭേദന ആയുധങ്ങളെയും(എപിഡിഎസ്) ആൻറി-ടാങ്ക് പോർമുനകളെയും പ്രതിരോധിക്കാൻ കഴിവുള്ള കാഞ്ചൻ എപിഎഫ്‍എസ്ഡിഎസ്-കളെ ചെറുക്കും എന്ന് കരുതപ്പെടുന്നു

1980-കളിലെ പരീക്ഷണവേളയിൽ അർജുൻ ടാങ്കിൽ ഉപയോഗിക്കപ്പെട്ട കാഞ്ചൻ കവചം, ഒരു 106 mm ആർസിഎൽ തോക്കിനെ അതിജീവിക്കുകയുണ്ടായി. 2000 ആണ്ടിലെ പരീക്ഷണങ്ങളിൽ കാഞ്ചൻ, പോയിൻറ് ബ്ലാങ്ക് ദൂരത്തിൽ നിന്നുള്ള ഒരു ടി-72 വെടി അതിജീവിച്ചു. ഇതിനു പുറമേ എല്ലായിനം എച്ച്‍ഇഎസ്‍എച്ച്കളെയും എപിഎഫ്‍എസ്ഡിഎസ്കളെയും (ഇസ്രായേലി എപിഎഫ്‍എസ്ഡിഎസ് ഉൾപ്പെടെ) അതിജീവിക്കുകയുണ്ടായി.

തേനട ആകൃതിയിൽ ഭാരക്കുറവും ഒതുക്കവും ഉള്ള പുതിയയിനം കാഞ്ചൻ നോൺ-എനർജെറ്റിക് റിയാക്ടീവ് കവചം (എൻഇആർഎ) അർജുൻ ടാങ്കിൽ പരീക്ഷിക്കപ്പെട്ടു കൊണ്ടിരിക്കുന്നു.

## പ്രവർത്തനം
ഒരു വേധ-ആയുധം കവചത്തിൽ വന്ന് പതിക്കുമ്പോൾ സങ്കോച-വികാസങ്ങൾക്ക് വിധേയമായി അത് തടയപ്പെടുന്നു. റോൾഡ് ഹോമോജീനിയസ് അടുക്കിൽ വച്ച് സങ്കോചത്തിന് വിധേയമാകുന്ന ആയുധം സങ്കരപദാർത്ഥത്തിന്റെ അടുക്കിൽ വച്ച് വികാസത്തിനും വിധേയമാകുന്നു. ഇത്തരത്തിലുള്ള നിരവധി അടുക്കുകളിലൂടെ കടന്ന് പോകേണ്ടി വരുന്നതോടെ വേധ-ആയുധം തകരുന്നു. 
ഈ രീതിയിലാണ് കവചം, കവചഭേദന ആയുധങ്ങളെയും(എപിഡിഎസ്) ആൻറി-ടാങ്ക് പോർമുനകളെയും തടുക്കുന്നത്

## രാസഘടന
1980-കളിൽ കാഞ്ചൻ സങ്കരത്തിൽ സെറാമിക്, അലൂമിന, ഫൈബർഗ്ലാസ് എന്നിവ കൂടാതെ മറ്റ് ചില പദാർഥങ്ങളും ചേർക്കപ്പെട്ടിരുന്നു. 350mm, 315mm എന്നിങ്ങനെ രണ്ട് വ്യത്യസ്ത കനത്തിലുള്ള ആർഎച്ച്‍എ ഫലകങ്ങൾ ഉപയോഗിക്കപ്പെട്ടിരുന്നു. ഇവയുടെ ഭാരം  120mm ആർഎച്ച്‍എ-യുടെതിൻ തുല്യമായിരുന്നു. അതായത് ഒരേ ഭാരമുള്ള കവചങ്ങളിൽ, കാഞ്ചൻ കവചത്തിൻ വ്യാപ്തം കൂടുതലാണ്. ടാങ്ക്-വേധ ആയുധങ്ങൾക്ക് സാന്ദ്രത കൂടിയ കവചങ്ങളെ ഭേദിക്കുവാൻ പ്രയാസമാണ്.

1980-കൾക്ക് ശേഷം കാഞ്ചൻ കവചം ധാരാളം പരിഷ്കരണങ്ങൾക്ക് വിധേയമായിട്ടുണ്ട്. ലോഹസങ്കരണ ശാസ്ത്രത്തിലുണ്ടായ പുരോഗതി ആർഎച്ച്‍എ-യുടെ വ്യാപ്ത-പിണ്ഡ അനുപാതം മെച്ചപ്പെടുത്തിയിട്ടുണ്ട്. സങ്കരപദാർത്ഥവും സമാനമായ പരിഷ്കരണങ്ങൾക്ക് വിധേയമായി.

## References

## External links
* Kanchan Armour - FrontierIndia.net 
* NERA Armor - Globalsecurity.org

വർഗ്ഗം:ഇന്ത്യൻ സേന
ലാൽ ബഹാദൂർ ശാസ്ത്രി സ്റ്റേഡിയം, കൊല്ലം

കൊല്ലം ജില്ലയിലെ റിസർവേ ക്യാമ്പിനു സമീപമായി കന്റോൺമെന്റ് ഏരിയയിലും കർബലയിലും ആയി സ്ഥിതി ചെയ്യുന്ന ഒരു ഫുട്ബോൾ സ്റ്റേഡിയമാണു് **ലാൽ ബഹദൂർ ശാസ്ത്രി സ്റ്റേഡിയം**. മുൻപ് കോർപറേഷൻ സ്റ്റേഡിയം എന്നറിയപ്പെട്ടിരുന്ന ഇതു നിർമ്മിച്ചത് 1988-89 ലായാണ്. 6.89 കോടി മുടക്കി അടുത്തിടെ ഇത് നവീകരിക്കുകയുണ്ടായി. 2015 ദേശീയ ഗെയിംസിലെ റഗ്ബി ഇനങ്ങൾ ഇവിടെയാകും നടക്കുന്നത്. 

30000 കാണികൾക്ക് ഇരിക്കവുന്ന ഇവിടെ ഫ്ലഡ് ലൈറ്റ് സൗകര്യം ഉണ്ട്. റഗ്ബി, ഫുട്ബോൾ, അത്ലറ്റിക്സ്, ക്രിക്കറ്റ് എന്നിവയ്ക്ക് സ്റ്റേഡിയം അനുയോജ്യമാണ്. സന്തോഷ് ട്രോഫി മത്സരങ്ങൾക്കും ഇവിടം വേദിയായിട്ടുണ്ട്. കോളേജ് എൻഡ്, റോഡ് എൻഡ് എന്നാണു ക്രിക്കറ്റിൽ എൻഡുകൾക്ക് പേരു നൽകുക

## അവലംബം


വർഗ്ഗം:കൊല്ലം ജില്ലയിലെ സ്റ്റേഡിയങ്ങൾ
ആശ്രാമം മൈതാനം

കൊല്ലം നഗരഹൃദയത്തിലായി സ്ഥിതി ചെയ്യുന്ന ഒരു മൈതാനമാണു **ആശ്രാമം മൈതാനം**. 72 ഏക്കർ വലിപ്പമുള്ള ഇത് കേരളത്തിലെ ഒരു കോർപ്പറേഷൻ പരിധിയിലുള്ള ഏറ്റവും വലിയ തുറസ്സായ പ്രദേശമാണ്. ആശ്രാമം അഡ്വഞ്ചർ പാർക്ക്, കുട്ടികളുടെ പാർക്ക്, പിൿനിക്ക് വില്ലേജ്, ബ്രിട്ടീഷ് റസിഡൻസി എന്നിവയെല്ലാം ഇതിനു തൊട്ടടുത്തായാണു സ്ഥിതിചെയ്യുന്നത്. കൊല്ലം വിമാനത്താവളം ഇതിനുള്ളിലാണു പ്രവർത്തിച്ചുവന്നത്. കൊല്ലം ഫെസ്റ്റ്, കൊല്ലം പൂരം എന്നിവയ്ക്ക് വേദിയാകുന്നതും ആശ്രാമം മൈതാനമാണ്.
കൊല്ലം ജില്ലയിൽ വി.ഐ: പി കൾ ഹെലികോപ്ടറിൽ പറന്നിറങ്ങുന്നതും ഇവിടാണ്.
ചെറിയ ക്രിക്കറ്റ് മൈതാനവും ഒപ്പം ഡ്രൈവിംഗ് ടെസ്റ്റ് നടത്തുന്നതിനുള്ള സ്ഥലവും ഇവിടുണ്ട്.
നാഷണൽ ഹോക്കി സ്റ്റേഡിയവും മൈതാനത്തിൻ്റെ സമീപത്തുണ്ട്!
പീരങ്കി മൈതാനം

കൊല്ലം നഗരത്തിനു സമീപമുള്ള കന്റോൺമെന്റ് പ്രദേശത്ത് സ്ഥിതി ചെയ്യുന്ന ഒരു മൈതാനമാണ് **കന്റോൺമെന്റ് മൈതാനം** എന്നറിയപ്പെടുന്ന **പീരങ്കി മൈതാനം**. ശ്രീനാരായണ കോളേജിനു സമീപത്തായി സ്ഥിതി ചെയ്യുന്ന ഈ മൈതാനത്തു വച്ചാണ് 1809-ൽ കൊല്ലം യുദ്ധം നടന്നത്. 1915ലെ കല്ലുമാല സമരത്തിന്റെ സമാപനത്തിന് വേദിയായതും പീരങ്കി മൈതാനമാണ്. 1927ൽ മഹാത്മാഗാന്ധി ഇവിടെ വച്ച് ജനങ്ങളോട് സംസാരിക്കുകയുണ്ടായി. 1938ൽ നടന്ന ചിങ്ങം 17 വിപ്ലവത്തിൽ ആറോളം പേർ കൊല്ലപ്പെടുകയുണ്ടായി. *പീരങ്കി മൈതാനം* എന്ന പേരിനു കാരണമായി ഇവിടെ സ്ഥാപിച്ചിരുന്ന 5 പീരങ്കികൾ ഇപ്പോൾ കൊല്ലം സർദാർ വല്ലഭായ് പട്ടേൽ പോലീസ് മ്യൂസിയത്തിൽ കാഴ്ചയ്ക്ക് വച്ചിട്ടുണ്ട്.

## അവലംബം
കൊല്ലം യുദ്ധം

1809-ൽ ബ്രിട്ടീഷ് ഈസ്റ്റ് ഇന്ത്യാ കമ്പനിയും തിരിവിതാംകൂറും തമ്മിൽ നടന്ന യുദ്ധമാണ് **കൊല്ലം യുദ്ധം** അഥവാ **ക്വയ്‌ലൺ യുദ്ധം** (). കേണൽ ചാൽ‌മേഴ്സ് കമ്പനിയുടെ സേനയേയും വേലുത്തമ്പി ദളവ തിരുവിതാംകൂറിന്റെ സേനയേയും നയിച്ചു. കൊല്ലം പീരങ്കി മൈതാനിയിൽ വച്ച് നടന്ന യുദ്ധം ആറു മണിക്കൂർ മാത്രമേ നീണ്ടു നിന്നുള്ളൂ. വാണിജ്യ നഗരമായ കൊല്ലത്ത് കമ്പനി ഒരു കന്റോൻ‌മെന്റ് സ്ഥാപിച്ചതിൽ പ്രതിഷേധിച്ചാണു തിരുവിതാംകൂർ ആക്രമിച്ചത്. യുദ്ധത്തിനൊടുവിൽ വിജയിച്ച ഈസ്ററ് ഇന്ത്യാ കമ്പനി യുദ്ധത്തടവുകാരെ കോർട്ട്മാർഷൽ ചെയ്ത് മൈതാനിയിൽ വെച്ചുതന്നെ വെടിവച്ചു കൊന്നു. 

## അവലംബം
കോംബാറ്റ് വെഹിക്കിൾ റിസർച്ച് ആന്റ് ഡെവലപ്മെന്റ് എസ്റ്റാബ്ലിഷ്മെന്റ്

**കോംബാറ്റ് വെഹിക്കിൾ റിസർച്ച് ആന്റ് ഡെവലപ്മെന്റ് എസ്റ്റാബ്ലിഷ്മെന്റ്** (**സിവിആർഡിഇ**) ഡിഫൻസ് റിസർച്ച് ആന്റ് ഡെവലപ്മെന്റ്  ഓർഗനൈസേഷന് (ഡിആർഡിഒ) കീഴിലുള്ള ഒരു പരീക്ഷണശാലയാണ്. ഇത് ചെന്നൈയിലെ ആവഡിയിൽ സ്ഥിതി ചെയ്യുന്നു. കവചിത യുദ്ധ വാഹനങ്ങളും, ടാങ്കുകളും, ഇലക്ട്രോണിക് നിയന്ത്രണ സംവിധാനങ്ങളും മറ്റും നിർമ്മിക്കുന്ന സിവിആർഡിഇ, ഡിആർഡിഒ-യുടെ ഒരു പ്രധാന ശാഖയാണ്

## ചരിത്രം
ഇന്ത്യയുടെ സ്വാതന്ത്ര്യപ്രാപ്തിയെ തുടർന്ന്, അന്ന് പാകിസ്താനിലെ ചക്ലലയിൽ സ്ഥിതി ചെയ്തിരുന്ന മെക്കാനിക്കൽ ട്രാൻസ്പോർട്ട് എസ്റ്റാബ്ലിഷ്മെന്റ് (എംടിഇ), ഇന്ത്യയിലെ അഹമ്മദ്നഗർ പട്ടണത്തിലേക്ക് മാറ്റി സ്ഥാപിക്കപ്പെട്ടു. അത് പിന്നീട് അഹമ്മദ്നഗർ വെഹിക്കിൾ റിസർച്ച് ആന്റ് ഡെവലപ്മെന്റ് എസ്റ്റാബ്ലിഷ്മെന്റ് (വിആർഡിഇ) എന്ന് അറിയപ്പെട്ടു.

1965-ൽ വിജയാന്ത ടാങ്ക് നിർമ്മിക്കുന്നതിനായി ആവഡിയിൽ ഹെവി വെഹിക്കിൾ ഫാക്റ്ററി സ്ഥാപിക്കപ്പെട്ടു. ഗവേഷണ-വികസന സഹായം നൽകുന്നതിനായി വിആർഡിഇ-യുടെ ഒരു ശാഖയും ഇവിടെ ആരംഭിച്ചു. 1976 മാർച്ചിൽ ഈ ശാഖ വിആർഡിഇ-യിൽ നിന്നും വേർപെടുത്തപ്പെട്ട്, കോംബാറ്റ് വെഹിക്കിൾ റിസർച്ച് ആന്റ് ഡെവലപ്മെന്റ് എസ്റ്റാബ്ലിഷ്മെന്റ് എന്ന പേരിൽ, യുദ്ധാവശ്യത്തിനുള്ള കവചിത വാഹനങ്ങളുടെ ഗവേഷണ-വികസന ചുമതലയുള്ള ഒരു സ്വതന്ത്ര ഗവേഷണശാലയായി, ഡിആർഡിഒ-യുടെ കീഴിൽ പുനർസംഘടിപ്പിക്കപ്പെട്ടു

## പ്രവർത്തന മേഖലകൾ
ട്രാക് ചക്രഘടനയുള്ള യുദ്ധ വാഹനങ്ങളുടെയും, മറ്റ് ട്രാക്-ചക്ര വാഹനങ്ങളുടെയും രൂപകൽപ്പന, നിർമ്മാണം, വികസനം, പരിശോധന എന്നിവ സിവിആർഡിഇ-യുടെ ചുമതലയാണ്. എൻജിൻ, ഹൈഡ്രോളിക്സ് എന്നിവയുമായി ബന്ധപ്പെട്ട ചില വിമാന-ഭാഗങ്ങളുടെ രൂപകൽപ്പനയും നിർവഹിച്ചിട്ടുണ്ട്. മറ്റ് ഡിആർഡിഒ സ്ഥാപനങ്ങളെപ്പോലെ, സിവിആർഡിഇ, പ്രതിരോധ ഗവേഷണ പ്രവർത്തനങ്ങളുടെ സ്പിൻ-ഓഫ് ആയ സിവിലിയൻ സാങ്കേതികവിദ്യകളുടെ വികസനവും ഏറ്റെടുത്തിട്ടുണ്ട്. കൂടാതെ അടുത്തിടെ ട്രാക് ചക്രഘടനയുള്ള ആളില്ലാ ഭൂതല വാഹനത്തിന്റെ വികസനപ്രവർത്തനവും തുടങ്ങിയിട്ടുണ്ട്.

## സംരംഭങ്ങൾ, ഉല്പന്നങ്ങൾ
അർജുൻ ടാങ്കിന്റെ നിർമ്മാണത്തിന്റെയും വികസനത്തിന്റെയും പ്രധാന ചുമതലയുള്ള ലാബുകളിൽ ഒന്നാണ് സിവിആർഡിഇ.
ഇത്തരം 248 ടാങ്കുകൾ നിർമ്മിച്ച് നൽകാൻ കരസേന ആവശ്യപ്പെട്ടിട്ടുണ്ട്. ടാങ്ക്-ഇഎക്സ്, അർജുൻ-അധിഷ്ഠിത സ്വചാലിത ആർട്ടിലറിയായ **ഭീം**, ടി-72 ടാങ്കിന്റെ നവീകൃത രൂപമായ **അജേയ** എന്നിവയും വികസിപ്പിച്ചു.

ഇതു കൂടാതെ സിവിആർഡിഇ, 
കവചിത വാഹനങ്ങൾ, പാലം നിർമ്മിക്കുന്ന ടാങ്കുകൾ, കവചിത റിക്കവറി വാഹനങ്ങൾ, തുടങ്ങിയ എഞ്ചിനീയറിംഗ്, യുദ്ധ വാഹനങ്ങളും വികസിപ്പിച്ചിട്ടുണ്ട്. ബിഎംപി-2 അധിഷ്ഠിത മോർട്ടാർ വാഹിനിയാണ് മറ്റൊന്ന്.

കവചിത യുദ്ധവാഹനങ്ങളുമായി ബന്ധപ്പെട്ട നിരവധി സാങ്കേതികവിദ്യകളിലും സിവിആർഡിഇ പ്രവർത്തിക്കുന്നു. കവചിത യുദ്ധവാഹനങ്ങളുടെ സ്വയം-ട്രാൻസ്മിഷൻ വികസിപ്പിക്കുന്നതിന് സിവിആർഡിഇ പ്രതിജ്ഞാബദ്ധമാണ്. 1500, 800, 150 കുതിരശക്തി പരിധിയിൽപ്പെട്ട വൈവിധ്യമാർന്ന ട്രാൻസ്മിഷനുകൾ ഇവിടെ വികസിപ്പിക്കപ്പെട്ടു. കൂടാതെ ടോർക് കൺവേർട്ടർ, ഫ്ലൂയിഡ് കപ്ലിംഗ്, റിട്ടാർഡർ, സ്റ്റിയറിംഗ് യൂണിറ്റ്, ഫൈനൽ ഡ്രൈവർ തുടങ്ങിയ നിരവധി ട്രാൻസ്മിഷൻ ഉപസംവിധാനങ്ങളും ഇവിടെ വികസിപ്പിച്ചിട്ടുണ്ട്.

## ഇവയും കാണുക
* Armoured Vehicle Tracked Light Repair
* ബിഎൽടി ടി-72
* സിഎംഎഫ് ടി-72
* ഡിആർഡിഒ കവചിത ആംബുലൻസ്
* ഡിആർഡിഒ  ലഘു ടാങ്ക്
* എം-46 കറ്റാപൾട്ട്

## അവലംബങ്ങൾ

## വെളിയിലേക്കുള്ള കണ്ണികൾ
* സിവിആർഡിഇ പ്രധാന താൾ 
* സിവിആർഡിഇ നിർമിത ഉല്പന്നങ്ങൾ
കൊറിയക്കാർ

കൊറിയൻ ഉപഭൂഖണ്ഡത്തിലും മഞ്ചൂറിയയിലുമായി ഉരുത്തിരിഞ്ഞ ജനവിഭാഗമാണ് **കൊറിയൻ ജനത**().

## അവലംബം

വർഗ്ഗം:കൊറിയക്കാർ
കണ്ണന്തോടത്ത് ജനാർദ്ദനൻ നായർ

തിരുവിതാംകൂറിലെ ട്രേഡ് യൂണിയൻ പ്രസ്ഥാനത്തിന്റെ തുടക്കക്കാരിൽ പ്രമുഖനാണ് **കണ്ണന്തോടത്ത് ജനാർദ്ദനൻ നായർ**(1937 - 16 മാർച്ച് 1946) . സ്വാതന്ത്യ സമര സേനാനിയും ശ്രീമൂലം അസംബ്ലി മെംമ്പറുമായിരുന്നു. 
## ജീവിതരേഖ
എറണാകുളം ജില്ലയിൽ ഇടപ്പള്ളിക്കടുത്ത് കണ്ണന്തോട്ട് തറവാട്ടിൽ ജനിച്ചു. അച്ഛൻ പ്രാക്കുളം രാമൻ പിള്ള നിയമസഭയിൽ ഒഫിഷ്യൽ മെംബറായിരുന്നു. സ്റ്റേറ്റ് കോൺഗ്രസ് അനുഭാവിയായി രാഷ്ട്രീയത്തിലെത്തി. ഇടപ്പള്ളിയിൽ പറവൂർ നിയോജക മണ്ഡലത്തിൽ തെരഞ്ഞെടുപ്പിൽ മത്സരിച്ചെങ്കിലും പരാജയപ്പെട്ടു. പിന്നീട് കരുനാഗപ്പള്ളി - കാർത്തികപ്പള്ളി ഡബിൾ നിയോജക മണ്ഡലത്തിൽ നിന്ന് ശ്രീമൂലം അസംബ്ലിയിലേക്ക് എതിരില്ലാതെ തെരഞ്ഞെടുക്കപ്പെട്ടു. 1939 മുതൽ 1944 വരെ മെംബറായി പ്രവർത്തിച്ചു. സി.പി. രാമസ്വാമി അയ്യരുടെ ദുർഭരണത്തിനെതിരെ അസംബ്ലിയിലും വെളിയിലും നടന്ന പോരാട്ടങ്ങൾക്ക് നേതൃത്വം നൽകി. സി.പി. രാജ്യദ്രോഹ കുറ്റം ചുമത്തി ആരുവാമൊഴി സെൻട്രൽ ജയിലിൽ അടച്ചു. 11 മാസം ജയി‌ൽ ശിക്ഷ അനുഭവിച്ചു. പുറത്തിറങ്ങി നിരവധി തൊഴിൽ സമരങ്ങൾക്ക് നേതൃത്വം നൽകി. സുഭാഷ് ചന്ദ്ര ബോസിന്റെ സഹോദരൻ ശരത്ചന്ദ്ര ബോസിനെക്കണ്ട് സംസാരിക്കാൻ കൽക്കത്തയിലേക്കു പോയ അദ്ദേഹം അവിടെ വച്ച് വസൂരി രോഗ ബാധയാൽ മുപ്പത്തിയാറാം വയസ്സിൽ മരണമടഞ്ഞു.

## അവലംബം


വർഗ്ഗം:1937-ൽ ജനിച്ചവർ
വർഗ്ഗം:തൊഴിലാളി സംഘടനാനേതാക്കൾ
വർഗ്ഗം:ശ്രീമൂലം അസംബ്ലി അംഗങ്ങൾ
വർഗ്ഗം:1946-ൽ മരിച്ചവർ
വർഗ്ഗം:മാർച്ച് 16-ന് മരിച്ചവർ
വർഗ്ഗം:എറണാകുളം ജില്ലയിൽ ജനിച്ചവർ
ചിങ്ങം 17 വിപ്ലവം

1938 സെപ്റ്റംബർ 2ന് കൊല്ലം കന്റോൻമെന്റ് മൈതാനിയിൽ (പീരങ്കി മൈതാനി)യിൽ നടന്ന വിപ്ലവമാണ് **ചിങ്ങം 17 വിപ്ലവം** അഥവാ **കന്റോൻമെന്റ് വിപ്ലവം**  എന്നറിയപ്പെടുന്നത്. 1114 ചിങ്ങം 17നു മഹാത്മാഗാന്ധിയുടെ നിർദ്ദേശത്തെ തുടർന്ന് നിസ്സഹരണ സമരത്തിൽ പങ്കെടുക്കാൻ പീരങ്കി മൈതാനത്തെത്തിയ ആളുകളുടെ നേർക്ക് പോലീസ് വെടിവയ്ക്കുകയാണുണ്ടായത്. ആറോളം പേരുടെ മരണത്തിനു സംഭവം ഇടയാക്കി.

## ചരിത്രം
കുമ്പളത്തു ശങ്കുപിള്ള, സി. കേശവൻ എന്നിവർ നയിച്ച ജാഥയിൽ പോളയത്തോട് മുതൽ ചിന്നക്കട വരെ നൂറുകണക്കിനു ആളുകൾ പങ്കെടുത്തു. ജാഥയ്ക്ക് ശേഷം എം.ജി. കോശി, പി.ജീ. വർഗ്ഗീസ്, കെ. സുകുമാരൻ (കേരള കൗമുദി) എന്നിവർ നടത്തുന്ന പ്രഭാഷണം കേൾക്കാൻ അവർ പീരങ്കി മൈതാനിയിൽ തടിച്ചു കൂടി. ഇവരെ അറസ്റ്റ് ചെയ്യാനെത്തിയ പോലീസുകാർ സംഘർഷത്തെ തുടർന്ന് വെടിവയ്ക്കുകയാണുണ്ടായത്. ആറു പേർ മരിച്ചെങ്കിലും നാലുപേരുടെ മൃതദേഹങ്ങൾ മാത്രമേ തിരിച്ചറിയാനായുള്ളൂ - ആശ്രാമം ലക്ഷ്മണൻ, കൊല്ലൂർ വിള മൊയ്തീൻകുഞ്ഞ്, അയത്തിൽ ബാലകൃഷ്ണപിള്ള കുരീപ്പുഴ കൊച്ചുകുഞ്ഞു്. പോലീസ് ഇവരുടെ മൃതദേഹം ബന്ധുക്കൾക്ക് വിട്ടുകൊടുക്കാതെ അടക്കുകയാണുണ്ടായത്. 

## അവലംബം


വർഗ്ഗം:ഇന്ത്യൻ സ്വാതന്ത്ര്യസമരം
യെവഡു

വംശി പൈഡിപ്പള്ളി സംവിധാനം ചെയ്ത് ദിൽ രാജു നിർമിച്ച് 2014ൽ തീയേറ്ററുകളിൽ എത്തിയ ഒരുതെലുഗു ആക്ഷൻ ചലച്ചിത്രമാണ് **യെവഡു**.  അല്ലു അർജുൻ, കാജൽ അഗർവാൾ, രാം ചരൺ ഇതിലെ മുഖ്യ കഥാപാത്രങ്ങളെ അവതരിപ്പിച്ചത്. ശ്രുതി ഹസ്സൻ എമി ജാക്സൺ ഈ ചിത്രത്തിൽ മറ്റു പ്രധാന വേഷത്തിൽ അഭിനയിച്ചു . ഈ ചിതത്തിന്റെ ചിത്രീകരണം 2012 ഏപ്രിൽ 27നു ആരംഭിച്ചു. മലയാളത്തിൽ *ഭയ്യ മൈ ബ്രദർ* എന്ന പേരിലും തമിഴിൽ *യാർ ഇവൻ* എന്ന പേരിലും ഈ ചിത്രം മൊഴിമാറ്റം ചെയ്തു.

## അവലംബം

വർഗ്ഗം:തെലുഗു ചലച്ചിത്രങ്ങൾ
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
2015

ഗ്രിഗോറിയൻ കലണ്ടർ പ്രകാരം വ്യാഴാഴ്ച ആരംഭിച്ച ഒരു സാധാരണ വർഷമാണ് 2015 (MMXV). ഗ്രിഗോറിയൻ കലണ്ടർ പ്രകാരം ക്രിസ്ത്വബ്ദത്തിലെ 2015 -ആമത്തെയും ഇരുപത്തൊന്നാം നൂറ്റാണ്ടിലെ പതിനഞ്ചാമത്തെയും വർഷമാണിത്.

ഐക്യരാഷ്ട്രസഭ അന്താരാഷ്ട്ര മണ്ണ് വർഷമായി 2015 ആചരിക്കുന്നു

## അവലംബം

വർഗ്ഗം:2010-കൾ
വർഗ്ഗം:2015
വർഗ്ഗം:വർഷങ്ങൾ
ഇന്ത്യയിലെ തൊഴിലാളി സംഘടനകൾ

പൊതുവെ കക്ഷിരാഷ്ട്രീയമായാണ് ഇന്ത്യയിലെ തൊഴിലാളി പ്രസ്ഥാനങ്ങൾ രൂപികരിക്കപ്പെടുന്നതും പ്രവർത്തിക്കുന്നതും.
കേന്ദ്ര തൊഴിൽ മന്ത്രാലയത്തിന്റെ കണക്കുകൾ പ്രകാരം 24,601,589 തൊഴിലാളികൾ യൂണിയനുകളിൽ അംഗമായി പ്രവർത്തിക്കുന്നുണ്ട്. കേന്ദ്ര തൊഴിൽ മന്ത്രാലയത്തിന്റെ അംഗീകാരമുള്ള 14 ദേശീയ തൊഴിലാളി യൂണിയനുകളുണ്ട്. 

## അംഗീകാരമുള്ള ദേശീയ തൊഴിലാളി യൂണിയനുകൾ

## മറ്റ് തൊഴിലാളി സംഘടനകൾ

## മേഖലടിസ്ഥാനത്തിലെ തൊഴിലാളി സംഘടനകൾ

## ഇതും കാണുക
* കേരളത്തിലെ ഇടതുപക്ഷതൊഴിലാളിപ്രസ്ഥാനങ്ങളുടെ ചരിത്രം

## ചിത്രശാല

Image:Aituctoddyarbetare.JPG|എ.ഐ.ടി.യു.സി. റാലി, ആലപ്പുഴ
Image:1majmumbai.JPG|മെയ് ദിന റാലി, മുംബൈ 
Image:Apfturallyhyderabad (90).JPG|എ.പി.എഫ്.ടി.യു. റാലി, ഹൈദ്രബാദ്, ഇന്ത്യ


## അവലംബം

വർഗ്ഗം:ഇന്ത്യയിലെ തൊഴിലാളി സംഘടനകൾ
ഇന്ത്യൻ നാഷണൽ ട്രേഡ് യൂണിയൻ കോൺഗ്രസ്

ഇന്ത്യയിലെ തൊഴിലാളികളുടെ ക്ഷേമത്തിനായി ഇന്ത്യൻ നാഷണൽ കോൺഗ്രസിന്റെ പോഷക സംഘടന എന്ന നിലയിൽ രൂപികൃതമായ തൊഴിലാളി സംഘടനയാണ് **ഇന്ത്യൻ നാഷണൽ ട്രേഡ് യൂണിയൻ കോൺഗ്രസ്**. ഐ.എൻ.ടി.യു.സി. എന്ന ചുരുക്കപേരിലറിയപ്പെടുന്ന ഈ സംഘടന ഇന്റർനാഷണൽ ട്രേഡ് യൂണിയൻ കോൺഫഡറേഷൻ എന്ന സംഘടനയിൽ അഫിലിയേറ്റ് ചെയ്തിട്ടുണ്ട്. 

2002-ലെ കേന്ദ്ര തൊഴിൽ മന്ത്രാലയത്തിന്റെ കണക്കുകൾ പ്രകാരം 3,892,011 തൊഴിലാളികൾ ഈ സംഘടനയിൽ അംഗങ്ങളായിട്ടുണ്ട്. 

## രൂപീകരണവും വളർച്ചയും

ഇന്ത്യയ്ക്ക് സ്വാതന്ത്ര്യം ലഭിക്കുന്നതിന് മൂന്ന് മാസം മുൻപ്, 1947 മെയ് 3-ന് ഐ.എൻ.ടി.യു.സി. സ്ഥാപിച്ചു. സർദാർ വല്ലഭായി പട്ടേലിന്റെ അദ്ധ്യക്ഷതയിൽ ചേർന്ന സ്ഥാപക സമ്മേളണം ഇന്ത്യൻ നാഷണൽ കോൺഗ്രസിന്റെ അന്നത്തെ പ്രസിഡന്റ് ജെ.ബി. കൃപാലിനി ഉദ്ഘാടനം ചെയ്തു.

## ഐ.എൻ.ടി.സി.യും കോൺഗ്രസും

ഐ.എൻ.ടി.യു.സി. ഒരു സ്വതന്ത്രസംഘടന എന്ന നിലയിലാണ് അതിന്റെ ഭരണഘടനയെങ്കിലും കോൺഗ്രസിന്റെ ഒരു പോഷകസംഘടന എന്ന നിലയിലാണ് പ്രവർത്തനം. പല സന്ദർഭങ്ങളിലും രണ്ട് സംഘടനയിലെ ഉന്നതനേതാക്കൾ തമ്മിൽ ആശയവിനിമയം നടത്താറുണ്ട്. അതിനായി കോൺഗ്രസിൽ പ്രത്യേക കമ്മിറ്റികളേയും കാലാകാലങ്ങളിൽ നിയമിക്കാറുണ്ട്.

## കേരള ഘടകം

സംസ്ഥാന പ്രസിഡന്റായി ബി.കെ. നായരും സെക്രട്ടറിയായി കെ. കരുണാകരനുമായിരുന്നു കേരളഘടകത്തിന്റെ ആദ്യത്തെ സാരഥികൾ. ആർ ചന്ദ്രശേഖരനാണ് ഇപ്പോഴത്തെ പ്രസിഡന്റ്.

## അവലംബം

## പുറത്തേക്കൂള്ള ലിങ്കുകൾ
* ഔദ്യോഗിക വെബ്‌സൈറ്റ് 

വർഗ്ഗം: ഇന്ത്യയിലെ തൊഴിലാളി സംഘടനകൾ